Fortune нашри «Йил тадбиркорлари» ўнлигини танлади\nНуфузли Fortune нашри анъанавий «Йил тадбиркори» номинациясининг 2020 йил бўйича рейтингини эълон қилди.\nАҚШнинг энг муваффақиятли аёл тадбиркорларидан бири Трисиа Гриффит рейтингнинг 10-ўрнидан жой олган.\n2018 йилги рейтингга ҳам кирган Гриффит хоним муваффақиятли фаолиятини инқирозли 2020 йилда ҳам давом эттириб, Progressive суғурта компаниясида аъло натижаларга эришди. Сўнгги 12 ой мобайнида компаниянинг фойдаси 61 фоизга ортган. У 2016 йили бош менежер бўлиб келган компаниянинг биржадаги қиймати эса қарийб уч баробарга қимматлади.\n9-ўриндан дунёнинг гигант тўлов тизимларидан бири MasterCard’нинг СЕО’си Ажай Банга жой олди.\nУнинг бошқаруви мобайнида космик молиявий кўрсаткичлар қайд этилди. Йиллик ўртача ўсиш 19 фоизни ташкил қилган бўлса, умумий айланма капитал 40 фоизга ошди. Акционерларга 1600 фоизлик дивидентлар тўлаб берилди.\nҲайдарободлик Шантану Нараён рейтингнинг 8-ўрнига жойлашди.\nДизайн ва монтаж дастурлари ишлаб чиқариш етакчиси Adobe Нараён бошчилигида ўсишда давом этди. Компания жорий йилнинг 3-чорагида фойда 14 фоизга ошганини маълум қилди. Adobe’нинг асосий фойдаси PDF шаклидаги ҳужжатларга ишлов бериш ва дизайн қилиш дастурларини яратадиган рақамли медиа сегменти орқали ишлаб топди.\n7-ўрин дунёнинг энг бой одами Жефф Безосга насиб этди.\nПандемияда локдаун туфайли онлайн харидларга талаб кескин ортиб кетгани туфайли Amazon компанияси бу йили 400000 иш ўрни яратди. Компания сўнгги чоракда 100 миллиард доллар даромад қилди. Amazon’нинг бозордаги капитализацияси эса 1 триллион 600 миллиард доллардан ортиб кетди.\nRegeneron компанияси бош менежери Леонард Шлифер 6-ўрин соҳиби.\nНью-Йоркда жойлашган компания бу йил анча фаол бўлди. Хусусан, таркибида антитаначалар бор коронавирусга қарши коктейл яратиб оғизга тушди. Ўша коктейл октябрь ойида Дональд Трампни коронавирусдан даволашда қўллаб кўрилди. Шунингдек, компаниянинг Inmazeb номли коктейли Эбола касаллигига қарши илк самарали восита деб топилиб, FDA тасдиғидан ўтди. Инновациялар Regeneron’га мисли кўрилмаган натижаларни тақдим этди. Сўнгги 12 ой давомида компаниянинг даромади 40 фоизга, соф фойдаси эса 47 фоизга ошди.\n5-ўрин. Рейтингда АҚШдан ташқарида жойлашган компания раҳбари Элизабет Гейнс.\nГейнс хоним глобал пандемия ва чигаллашиб бораётган Австралия-Хитой муносабатлари фонида металл ишлаб чиқарувчи бу компания яхши натижаларни қайд этди. Бундан ташқари, Гейнснинг саъй-ҳаракатлари туфайли Fortescue’нинг конларида бирорта ҳам коронавирусга чалиниш ҳолати кузатилмади.\n4-ўрин. Сўнгги пайтларда оғиздан тушмай қолган Netflix раҳбари рейтингга кирмай қолиши адолатдан бўлмасди.\nРид Ҳастингз компания сиёсати ва менежментини шу даражада буриб юбордики, Netflix ўзи каби стриминг компаниялар уёқда турсин, анъанавий телевизион каналларга ҳам жиддий рақобатчига айланди. Netflix 2020 йилнинг дастлабки 9 ойида 28 миллион обуначини жалб қила олди. Шунга мос равишда, компаниянинг акциялари 60 фоизга қимматлади.\nАсли тайванлик Йенсен Ҳуанг рейтингда 3-ўринга лойиқ топилди.\nNvidia асли тезкор видеокарталар ишлаб чиқаришга ихтисослашган. Лекин 2020 йилда компания технологиянинг турли соҳаларида фойдаланиладиган чипларни сотувга чиқариб, АҚШнинг энг йирик чип ишлаб чиқарувчиси Intel’ни ҳам ортда қолдирди. Бу эса биржа савдоларида ўз акс-садосини бермай қолмади – Nvidia акциялари 122 фоизга қимматлади.\nТасодифни қарангки, 2-ўринда Nvidia’нинг азалий рақиби AMD раҳбари Лиза Су турибди.\nСу хонимнинг узоқни кўра билиш қобилияти туфайли банкрот бўлаёзган Advanced Micro Devices яна сафга қайтди. Қайтганда ҳам жарангдорроқ лойиҳалар билан – Zen чиплари бозорда қўлма-қўл бўлиб кетди. Савдолар ҳажми сўнгги 12 ойда 9 миллиард доллардан ошди. Компаниянинг 1 дона акцияси 2016 йилда 2 долларни ташкил қилган бўлса, шу кунларда 85 доллардан ошиб кетган. Компаниянинг капитализацияси эса 100 миллиард доллардан ортиқни ташкил этади.\n1-ўрин эса «кесакдан олов чиқариш»га бел боғлаб, кўзлаганига албатта эришишга ўрганган ва бошқаларни ҳам шунга кўниктирган Илон Маскники.\nМаск ҳақида кўп гапириш шарт эмас. Лекин НАСАдек кучли кадрларга эга ва бақувват компания 2011 йилда воз кечган лойиҳани бу йил каррасига арзон амалга оширгани айтиб ўтилмаса бўлмас (гап ер орбитасига космик аппаратда одам жўнатиш ҳақида). Маск ўзини моҳир менежер, ғаройиб ихтирочи ва оддий инсон сифатида намоён қилди. Унинг Жефф Безосдан кейин дунёнинг энг бой одамига айлангани эса алоҳида мавзу. Дарвоқе, Маск «Йил тадбиркори» рейтингига иккинчи бор кириши.


Эй жинояткор Сисий! Сиёсий Ислом мусулмонлар муаммолари ечимидир, тартибсизликлар сабабчиси эмас! | Najot.org\n21.10.2019 Нажот 0 коментариев Мисрдаги намойишлар,Сиёсий ислом,Сисий\nАл-Жазира нет веб-сайтида (ҳижрий 1441 йил 25 муҳаррам, милодий 2019 йил 24 сентябр сешанба куни) нашр қилинган хабарда бундай дейилади:\n«АҚШ президенти Дональд Трамп Мисрдаги намойишларга изоҳ сифатида «бу ҳамма давлатларда бўлаётган ҳодиса», деди ҳамда «Мисрнинг ҳурматга лойиқ ажойиб раҳбари бор»лигини таъкидлади.\nЎз навбатида, Миср президенти «сиёсий ислом минтақадаги тартибсизликка сабаб бўлмоқда», деди. Сисий «Мисрдаги жамоатчилик фикри сиёсий исломий жамоаларнинг ҳокимиятга келишига рози бўлмади, мудом бу жамоалар мавжуд экан, минтақа беқарорлиги сақланиб қолаверади», дея қўшимча қилди».\nХалқаро муаммоларни ечишга сиёсий жиҳатдан ҳам, тузум жиҳатидан ҳам Американинг омади чопмади, шу жумладан, Миср ва Сурия каби ўзига тобе давлатларда барқарорлик пайдо қилолмади. Алалоқибат, бу ҳақиқат Трамп олдида фақат битта вариант қолдирмоқда, у ҳам бўлса, ўз тобеларига нисбатан «қамчилаш» сиёсати. Чунки у Сисий ва Башар сингари диктаторларга халқинга қарши мен билан бўласан, деган вариант қолдиряпти. Сисий Кинона аҳлини бостиряпти, Башар Шом аҳлини қатли ом қиляпти… Агар бу вазифада муваффақиятсизликка учрашгудек бўлишса, Америка уларнинг ўрнига бошқа малайлар олиб келишга ўтяпти… Янги малайлар ҳам одамлар муаммоларини ҳал этишга ваъдалар бериб, ўзларини Умматнинг бир бўлаги ва хизматчиси қилиб кўрсатишяпти. Бу кирдикорлари очилиб қолганда эса, зулм-зўравонлик йўлига ўтишмоқда… Зўравонликни эплашолмай қолса, Америка уларни ҳам бошқа малайга алмаштиряпти… ҳолат шу зайлда давом этмоқда.\nБу мустамлакачи давлат Ислом Умматининг ўз хатоларидан сабоқ олганини, энди у зулмларга рози бўлиб орқага ҳаргиз қайтмасликка қарор қилганини билмаяпти, бундан бутунлай ғафлатда. Умматнинг бу қарорига мисоллар талайгина, масалан, яқинда Тунисда бўлиб ўтган президентлик сайловларида сиёсий партияларнинг йиқилиши, бу ёқда Жазоир аҳлининг армиянинг сайлов ўйинига рози бўлмай, қўзғолонларининг армия томонидан жиловланишини рад этишлари каби. Бу ва бошқа мисоллар шуни кўрсатмоқдаки, энди Умматнинг битта тешикдан икки марта чақтириши осон бўлмайди, балки бунинг учун унга қарши тил бириктирувчилар қаттиқ машаққат чекишларига тўғри келади. Бугун Ғарб олами, асосан АҚШ цивилизацияга оид омадсизликка ва иқтисодий таназзулга юз тутаётган бир пайтда, башарият олдида фақат битта чора қолмоқда, у ҳам бўлса, ҳамма балони келтириб чиқарган капитализм системасини алмаштириб, халқаро вазиятни кучли тараф то ундан бошқаларнинг ҳаққи олингунига қадар заиф бўладиган, заиф эса, то унга ҳаққини олиб берилгунига қадар кучли бўладиган вазиятга ўзгартиришдир. Аммо бунинг учун халқлар ҳаёт йўли ва бошқарув тузуми сифатида албатта Ислом системасини қабул қилишлари керак бўлади. Бу – дунёдаги барча мусулмонлар қабул қилиб, амал қилишлари шарт бўлган ғоядир. Шунинг учун Кинона армиясидаги холис ҳарбийлар Миср диктаторини ағдариб, Ҳизб ут-Таҳрирга нусрат беришлари даркор. Ана шунда Росулуллоҳ ﷺ башорат берганларидек, Пайғамбарлик минҳожи асосидаги Халифалик барпо бўлади.\n← Мусулмонларнинг малай ҳукмдорларига ҳайронсан, қилган ҳар бир иши ёвузлик!\nРаббоний уламоларнинг шарафли позицияларидан →\nبِسْمِ اللهِ الرَّحْمٰنِ الرَّحِيمِ Мусулмонларнинг малай ҳукмдорларига ҳайронсан, қилган ҳар...


Қозоғистон Ўзбекистонга нота йўллади (видео) - Zamin.uz\n11:24 / 05.05.2020\nҚозоғистон Ўзбекистонга нота йўллади (видео)\nҚозоғистон Ўзбекистонга расмий хат юбориб, Сардоба сув омборидаги тўғоннинг ўпирилиши ҳақида тўлиқ маълумот беришни талаб қилди. Туркистон вилоятида 10 аҳоли пункти сув остида қолди, деб хабар бермоқда Tengrinews.kz.\nҚозоғистон Экология, геология ва табиий ресурслар вазирлиги ўзбекистонлик ҳамкасбларига Ўзбекистон томонидан трансчегаравий сувларда қурилган гидротехник иншоотлар тўғрисида тўлиқ маълумот беришни сўраб расмий хат йўллаган.\n«Сардоба сув омбори эса Қозоғистон томони билан келишмасдан туриб қурилган», - дейилади сайт хабарида.\n«Кўрсатилган сув омбори қурилиши биз билан келишилмаган. Биз буни бир неча бор Ўзбекистон томонига билдирганмиз, аммо биз бу ҳақда фақат кичик маълумотларни олдик. Бугун биз нота тайёрладик, у Ташқи ишлар вазирлиги орқали юборилади, унда бизнинг трансчегаравий сувларимизда Сирдарё дарёси ҳавзасида қурилган барча объектларнинг тўлиқ рўйхатини тақдим этиш сўралган», - деди Қозоғистоннинг экология, геология ва табиий ресурслар бўйича вазири ўринбосари Сергей Громов.\n«Шунга қарамай, биз фавқулодда эвакуация ишларини ташкил қилдик ва ҳақ бўлиб чиқдик. Яхшиямки, қурбонларнинг олдини олишга, одамларни ва кўп сонли чорва молларини қутқаришга муваффақ бўлдик», - деди вазир ўринбосари.\nАввалроқ, Қозоғистоннинг Туркистон вилояти ҳокими Умрзоқ Шукеев ва Қозоғистон сув хўжалиги соҳасининг мутахассислари Махтарал туманида юз берган сув тошқини масаласи бўйича музокара ўтказиш учун Ўзбекистоннинг Сирдарё вилоятига жўнаб кетгани хабар қилинганди. “Замин” янгиликларини “Youtube”да кузатиб боринг\n«Сардоба»дан чиққан сув Қозоғистонга ҳам етиб борди, аҳоли эвакуация қилинди\nЎзбекистон билан чегарада халқаро ҳамкорлик комплекси қурилади\nҚозоғистонликлар Ўзбекистон ҳақида нималарни билишлари ҳақида сўзладилар (видео)\nЎзбекистонда коронавирусдан зарарланиш ҳолатлари сони 4100га яқинлашди


“Умид” дан машина олмоқчи бўлган мижознинг умидлари чиппакка чиқди\n14 Окт 2019 1464\nСурхондарёлик Ф.Абдуллаев Ўзбекистон истеъмолчилар ҳуқуқларини ҳимоя қилиш жамиятлари федерациясига ишонч телефони орқали мурожаат қилиб, лизинг корхонасига машина учун пул тўлагани, аммо бир йилдан буён машинадан ҳам, пулдан ҳам дарак йўқлигини билдирган.\nМаълум бўлишича, фуқаро бир йил муқаддам “Умид авто лизинғ” МЧЖга яхши наиятлар қилиб Кобальт автомабили учун 39 млн. сўм тўлаган. Аммо машина айтилган муддатда келмаган ва баҳоналар кўпайган. Ҳатто, лизинг корхонаси ходимлари “хоҳлаган жойинга ёз, қўлингдан келганини қил”, деган гапларни ҳам айтган.\nҲақ-ҳуқуқини талаб қилиб, ташкилотма-ташкилот юриб чарчаган Ф.Абдуллаев охири Истеъмолчилар ҳуқуқларини ҳимоя қилиш жамиятлари федерациясига мурожаат қилган. Аризани тегишлилиги бўйича федерация мутасадилари ўрганиб чиқди ҳамда Ф.Абдуллаевга пули “Умид авто лизинғ” МЧЖдан тўлиқ қайтариб олиб берилган. Бу ҳақда Федерация матбуот хизмати хабар қилади.


Сўнгги дақиқа “қурбонлари” - Penalti.uz | Футбол янгиликлари олами!\n12:27 "Ювентус" Ауар сабабли Погбадан воз кечди 16 0 Янгиликлар\n12:12 Вальдес бош мураббийга айланди 23 0 Янгиликлар\n11:59 "Барселона" Лаутаро бўйича "Интер"га янги таклиф юборди 21 0 Янгиликлар\n11:26 Роналду таътилни қандай ўтказмоқда? (фото) 33 0 Фотолавҳалар\n10:55 “Ливерпуль” супер тўпурарни МЮга бой берди 23 0 Янгиликлар\n10:35 “Наполи”да ҳам 100 миллион евролик юлдуз порлайди 20 0 Янгиликлар\n22:45 Конор Макгрегор чемпионлик жангида иштирок этмайди. UFC президенти буни тасдиқлади 86 0 Янгиликлар\nЯнги аср кириб келишидан олдин ҳам бундай драматик трансферлар амалга оширилган. Шулардан бири “Пети иши”. “Тақачилар” билан бўлган музокараларда франциялик футболчи “Арсенал” клубидан тушган таклиф – ватандоши билан гаплашмасдан туриб “Уайт Харт Лейн”дагилар билан шартнома тузмасликни сўрашади.\nЯна бир вариантга эга бўлган Петини “Тоттенхем” пул сарфлаб уни меҳмонхонага қайтариб юборади. Йўлда буларни ўйлаб кетаркан бўлажак Жаҳон Чемпиони йўналишни “Хайбери”га томон буради ва “тўпчилар” билан шартнома имзолайди.\nЖоржиньо “Манчестер Сити”да\n“Манчестер Сити” асосий трансфер нишони – “Наполи” етакчиси июлда “Челси”га келиб қўшилганидан жаҳли чиқди. Неаполликлар президенти Аурелио Де Лаурентис ўз етакчисини “Стэмфорд Бридж”дан кўра “Этихад”га ўтиши эҳтимоли юқори эканлигини айтган эди. “Манчестер Сити” ҳам клуб, ҳам футболчи билан келишувга эришган эди. Бироқ ишлар кутилмаганда тескари томонга қараб кетди.\nКриштиану Роналду “Арсенал”да\n“Биринчи марта Криштиануни мен кўргандим” – дейди “Арсенал” скаути Демьен Комолли. “Мен Португалиядаги танишларимга феноменал ўйинчини кўрганимни айтдим. Тьерри Анридан бери ҳали бирорта бунақанги футболчини кўрмаган эдим.”\n“У “Арсенал” машғулотларига икки марта келди. Ҳеч ким бу ҳақида билмайди. Аммо трансферни амалга ошириш вақти келганида пул топилмади.”\nНатижада, “МЮ” беш карра “Олтин тўп” эгасини ўз сафига 12.24 миллион фунт эвазига сотиб олди. Ўша вақтда Британияда ўсмир учун тўланган энг йирик трансфер рекорди эди. Бироқ “қизил иблислар” бундан ҳечам ютқазгани йўқ.\nАлфредо Ди Стефно “Барселона”да\nДунёнинг энг яхши трансфери анча вақт олдин рўй берган. “Реал Мадрид” ва “Барселона” 1953-йилда Колумбиянинг “Миллонариос” жамоасида порлаган Ди Стефано учун жиддий курашга қўшилишди.\nБарча вақтларнинг энг яхши трансфери ҳақида турли миш-миш ва афсоналар юради. Ўша вақтда “Барса” аргентиналик ҳужумчини Каталонияга олиб келдик деб ўйлашади. Сўнгги дақиқада эса Ди Стефано “Реал”га ўтиб кетади.\nУ аъло даражадаги ўйинни ўзгартириш қобилиятига эга эди. “Қироллик клуби”даги ўн бир йиллик фаолияти давомида у 8 марта Ла Лигани ва қаторасига беш марта Чемпионлар Лигасини ютади. Бунақанги омадли трансфер камдан-кам учрайди.\n07.08.2018, 12:54 2692 0\nВенгер: «Сўнгги 25 дақиқа биз учун ҳақиқий дахшатга айланди»


"Динамо"да қолишга нима мажбур қилгани, ўғлининг дипломат бўлишини истагани, Миланга ташрифи! Ёхуд рўза тутаётган Агамуродов хусусида - Penalti.uz | Футбол янгиликлари олами!\n20:30 Футболчилар ижтимоий тармоқларда 13 0 Фотолавҳалар\n11:58 Балотелли «Брешия»нинг асосий таркиби билан шуғулланмаяпти 15 0 Янгиликлар\n11:45 Ла лига ўйинлари душанба куни ҳам ўтказиладиган бўлди 50 0 Янгиликлар\n11:39 "Валенсия" "Интер" футболчиси учун 20 миллион евро беришга тайёр, бироқ... 25 0 Янгиликлар\n11:25 Мбаппе футболда ўзи учун ўрнак бўлган икки кишини айтди 62 0 Янгиликлар\n20:35 “Барселона” Неймардан воз кечишга мажбур бўлди 3 0 Янгиликлар\n20:15 “Атлетико” “Аталанта” юлдузи кўзлади 5 0 Янгиликлар\n19:50 “Арсенал” ҳам бир неча футболчисига чиқиш эшигини кўрсатмоқда 5 0 Янгиликлар\n19:30 “Барселона” ёзда сотиладиган футболчилар нархларини эълон қилди 12 0 Янгиликлар\n19:10 Супер трансфер. “Ливерпуль” Мбаппега 300 миллион евро беради 8 0 Янгиликлар\n19:10 Ана холос! “Ювентус” Погбадан юз ўгирди 5 0 Янгиликлар\n18:25 Мбаппе ҳайратга солган футболчи ким? 10 0 Янгиликлар\n17:10 Жанубий Корея. Хуршид Ғиёсов жамоасига ғалаба келтирди 7 0 Янгиликлар\n16:50 Ана холос! Остон Ўрунов коронавирусга яна тест топширди 12 0 Янгиликлар\n16:25 "Зомин" клуби стадиони айни вақтда қандай ҳолатда? (Фото) 18 0 Янгиликлар\n16:20 Германия кубоги ярим финал ўйинлари санаси маълум. Бу босқичда қандай тўқнашувлар бўлади? 8 0 Янгиликлар\n16:10 "Челси" клуби "Реал" футболчисига ортиқ қизиқмайди 51 0 Янгиликлар\n15:50 Хамес Родригес аргентиналик мураббий қўл остида футбол ўйнашни истайди 26 0 Янгиликлар\n14:40 Суперлига 5 июндан бошланиши ростми? Ташкилот бунга изоҳ берди 56 0 Янгиликлар\n14:30 “Наполи” МЮнинг “оши”ни илиб кетди 34 0 Янгиликлар\n14:17 "Арсенал" ва "Тоттенхэм" "Челси" аъзоси учун асосий даъвогар 52 0 Янгиликлар\n13:36 "Ньюкасл" «Барселона» билан музокараларни бошлади 95 0 Янгиликлар\n13:05 “Ювентус”нинг таклифи “Барселона”ни ўйлантириб қўйди 48 0 Янгиликлар\n13:00 “Милан” футболчидан қутилиш учун нархини уч баробар арзонлатди 30 0 Янгиликлар\n12:25 Энг қиммат дарвозабон жойида қолади. У сарфланган пулларни оқлаши керак 73 0 Янгиликлар\n11:35 Санчонинг “соя”си “Реал”га боради 52 0 Янгиликлар\n11:20 Расман! А Серия ўйинлари 13 июндан давом этади 26 0 Янгиликлар\n11:15 “Барса”, МЮ, “Юве”нинг орзуси ушалмайди 49 0 Янгиликлар\n11:12 Бугунги ўйинлар ва уларни трансляция қиладиган телеканаллар (фото) 24 0 Янгиликлар\n10:25 Ана холос! “Ювентус” Погбадан юз ўгирди 61 0 Янгиликлар\n09:40 Югуриш мана бунақа бўлади. Киммихнинг рекорди ҳаммани лол қолдирди 30 0 Янгиликлар\n09:05 Lamborghini Huracan. Сардор машинасини кўз-кўз қилди 34 0 Янгиликлар\n08:43 Нойер: "Меҳмонда ғалаба қозонганимиздан хурсандман" 40 0 Янгиликлар\n08:30 Расман! “Реал” бразилиялик футболчи билан шартнома тузди 39 0 Янгиликлар\n08:28 Флик Гвардиоланинг рекордини такрорлади 21 0 Янгиликлар\n08:25 Киммих: «Бу — фаолиятимдаги энг зўр гол» (видео) 36 0 Видеолавҳалар\n07:21 «Реал» Каземиро билан шартномани узайтирди 47 0 Янгиликлар\n07:10 Бундеслига. Пешқадамлар очко йўқотишди 37 0 Янгиликлар\n06:48 Конте Наингголанга имкон бермоқчи 33 0 Янгиликлар\n06:06 Почеттино "Ньюкасл"га кимни олиб келмоқчи эканлиги маълум 67 0 Янгиликлар\n23.05.2020, 00:20 13 0


Таллинда дунёдаги энг қимматбаҳо танга намойиш қилинади\n07:16 / 22.02.2016\nТаллиннинг тарихий музейида барча истовчиларга дунёдаги энг қимматбаҳо танга намойиш қилинади. Бу танга 2013 йилда аукционда 10 млн доллардан қимматроққа сотилган ва нумизматика тарихида нарх бўйича рекорд ўрнатган, деб хабар бермоқда РИА “Новости” ахборот агентлиги.\nГап сочлари ёйилган Озодлик маъбудаси тасвири туширилган "Flowing Hair" ("Сочилиб турган сочлар") деб номланувчи кумуш доллар ҳақида кетмоқда. Танга 1794 йилда Филадельфияда зарб қилинган, ўшанда бу шаҳар АҚШ пойтахти ҳисобланган. Шуниси маълумки, бу танга АҚШнинг биринчи президенти Жорж Вашингтон қўлида ҳам бўлган.\n1947 йилда ноёб танга аукционда 1250 долларга сотилганди, 3 йил аввал эса унинг нархи 10 млн доллардан кўпроқни ташкил қилган. Тангани америкалик коллекционер Брюс Морелан сотиб олган.\nУшбу тангани икки кун давомида – 22-23 февраль кунлари томоша қилиш мумкин бўлади. Бундан аввал танга Прага, Варшавада намойиш қилинди, Таллиндан кейин эса Хельсинки, Стокгольм, Осло, Дублин ва Лондонга олиб борилади.


Италия бош вазири: террорчилик билан нафақат Сурияда, балки Африка ва Ливияда ҳам курашиш лозим\n00:08 / 30.09.2015\nТеррорчиликка қарши кураш нафақат Сурияда, балки Африка ва Ливияда ҳам олиб борилиши лозим, деб айтди Италия бош вазири Маттео Ренци 29 сентябрда БМТ Бош ассамблеясида террорчиликка қарши курашиш масалаларига бағишланган саммитда.\n“Бизнинг олдимизда нафақат Ироқ ва Суриядаги, балки Африка, Ливиядаги террорчилик муаммоси ҳам турибди. Бу муаммо айниқса биз, италияликларга тааллуқлидир”, деб айтди Ренци. Ренци Италия “ИШИД”га қарши аксилтеррорчилик операциясида иштирок этиш учун барча имкони бор нарсани қилишига ваъда берди.\n“Мен президент Обамага террорчиликка қарши курашда Италиянинг кўмагини таклиф қилмоқчиман”, деб айтди Ренци.\nШу билан бирга Маттео Ренци Италия Сурияда бевосита ҳарбий ҳаракатларда иштирок этмаслигини бир неча марта таъкидлаб ўтган.


Денис Истомин Осиё ўйинлари чемпиони! - Халқ сўзи\nДенис Истомин Осиё ўйинлари чемпиони!\n12:45 25 Август 2018 Спорт\nИндонезиянинг Жакарта ва Палембанг шаҳарларида давом этаётган Осиё ўйинларида Ўзбекистон терма жамоаси делегацияси ҳисобига навбатдаги олтин медал қўшилди.\nТеннис мусобақаларининг яккалик баҳсларида иштирок этган турнирнинг биринчи рақамли теннисчиси Денис Истомин финалда хитойлик Ву Йибингга қарши кортга чиқиб, уч сетда 2:6, 6:2, 7:6 (тай-брейкда 7:2) ҳисобида ғалаба қозонди ва Осиё ўйинларининг олтин медалига эга чиқди.\nУшбу медал Ўзбекистон спорт делегациясининг 5 олтин медали бўлди. Эндиликда терма жамоа қўлга киритган умумий медаллар сони 22тага етган. Ўзбекистон вакиллари шу кунгача 5та олтин, 10та кумуш ва 7та бронза медалларини қўлга киритган ҳолда умумжамоа ҳисобида 10-ўринда бормоқда.


Плагиатликда айбланган вазир истеъфога чиқишга мажбур бўлди - xabar.uz\nПлагиатликда айбланган вазир истеъфога чиқишга мажбур...\n10.01.2021 11:48 0 2271\nАвстрия меҳнат, оила ва ёшлар ишлари вазири Кристине Ашбахер диссертациясини ёзиш пайтида плагиатда айбланиб, истеъфога чиқди. Бу ҳақда департамент матбуот хизматига асосланиб, DW хабар берди.\n«ОАВ ва сиёсий рақиблар томонидан оилам ҳамда менга нисбатан босим ва адолатли текшириш жараёнини ўтказишга халақит беришни кўрмоқдаман. Шу сабабли, мен ўз лавозимимдан воз кечаман », - деган Ашбахер.\nАшбахерга нисбатан плагиатлик айби мустақил эксперт томонидан илгари сурилган. Унинг сўзларига кўра, Ашбахернинг диссертациясининг баъзи қисмлари махсус ҳаволалар берилмасдан кўчирилган.\nАшбахер 2006 ва 2020 йилларда ҳимоя қилган диссертацияларида камчиликлар мавжуд. У шунингдек, немис тилини етарли даражада билмасликда ҳам айбланди.\nСиёсатчининг ўзи айбловларни қатъиян рад этди.\n2020 йил ноябрда шунингдек, германиялик вазир Франциск Гиффай ҳам кўчирмакашликда айбланиб, илмий даражасидан маҳрум этилганди.\nСиёсат 25/03, 14:01\nҚирғизистон бош вазири Тошкентга етиб келди\nХориж 15/03, 20:02\nAвстрияда коронавируснинг учинчи тўлқини бошланди


Уч авлиё - www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариУч авлиё\nБор экан-да, йўқ экан, оч экан-да, тўқ, экан, жуда қадим замонларда Давлатшоҳ деган бир подшо бор экан. Бу подшонинг эси пастроқ бир ўғли бор экан. Кундан-кун, ойдан-ой ўтиб, бола йигирма беш ёшга кирибди. Лекин ақлда ёшига етмабди. Подшо анча қариб, белидан қуввати, кўзидан нури кетибди.\nКунлардан бир куни, подшо олтин тахтида ўтириб: «Мен жуда қариб қолдим, энди унча узоқ яшамасам керак. Ўрнимга кимни қўйсам экан, ўғлимни подшо қилай десам, эси пастроқ бўлса, шунча йиллардан бери тўплаган молимни бир-икки ойга ҳам етказмай, совуриб юборади», — деб узоқ вақт ўйланиб ўтирибди. Бир вақт бир нарса эсига кслгандай, бирдан сакраб ўрнидан туриб кетибди. «Ҳа, топдим, — дебди ўзига ўзи, — ўғлимни бирон бир ақлли қизга уйлантираман. Хотини унга ақл бўлади». Подшо шундай дебди-да, ўғлини чақиртирибди.\n— Ўғлим, мен ёшимни яшаб бўлдим. Энди узоққа боролмасам керак. Сени уйлантириб, ўрнимга подшо кўтарсам, нима дейсан, — дебди.\n— Сиз шундай дейсизу, мен йўқ дермидим. Майли, уйлантирсангиз уйлантиринг, — дебди ўғли.\n— Кимни олиб берай, ўғлим? — деб сўрабди.\n— Кимни истасангиз ўшани олиб беринг, — дебди ўғли. Подшо, ўғлини йўлга солиб юрадиган ақлли келинни роса ахтарибди, охири бир подшонинг қизини уч кун тўй-томоша қилиб, ўғлига олиб берибди.\nОрадан уч кеча-ю уч кундуз ўтибди. Эрталаб подшо ўғлини ёнига чақириб:\n— Қалай, хотиндан мамнунмисан, ўғлим? — деб сўрабди.\n— Менга ёқмади, ёмон аёл экан, — деб жавоб берибди ўғли.\n— Энди нима қиласан, — дебди подшо.\n— Келган жойига элтиб қўяман, — дебди ўғли. Подшо у дебди бўлмабди, бу дебди бўлмабди. Ўғли хотинини уйига элтиб қўйибди. Орадан уч кун ўтказиб туриб отасига шундай дебди:\n— Ота, мени уйлантириб қўйинг.\nПодшо «хўп» деб, яна ўғлига хотин излаб шаҳарма-шаҳар, мамлакатма-мамлакат кезиб чиқибди. Охири бир подшонинг қизини топиб, уч куи тўй-томоша қилиб олиб берибди.\nОрадан уч кеча-ю уч кундуз ўтибди, эрталаб чой ичиб ўтириб подшо:\n— Қалай, ўғлим, бу хотинингдан мамнунмисан? — деб сўрабди.\n— Йўқ, — дебди ўғли. — Бу ҳам менга ёқмади, ёмон хотин экан.\nПодшо нима дейишини билмай ўйланиб қолибди. Кейин ўғлидан сўраб қолибди:\n— Туғилиб-ўсган жойига жўнатиб юбормоқчимап, — деб жавоб берибди ўғли.\nПодшо ўғлини кўндиришга харакат қилибди, бўлмабди, қизни ўз уйига элтиб қўйибдилар. Кунлар кетидан кунлар, тунлар кетидан тунлар ўтаверибди. Бир куни подшонинг ўғли отасига қараб:\n— Ота, мени уйлантириб қўйинг, — дебди.\nПодшо «хўп» дебди. Яна ахтариб-ахтариб бир подшонинг қизини уч кеча-ю уч кундуз тўй қилиб ўғлига олиб берибди. Подшовачча бу хотини билан ҳам уч кеча-ю уч кундуз туриб, «ёқмади», деб уйига элтиб қўйибди. Кейин подшовачча отасига қараб, «уйлантириб қўнинг» деган экан, отаси шундай дебди:\n— Ўғлим, шунча хотин олиб бердим. «Бирини ўпоқ, бирини сўпоқ», деб ҳайдаб юбординг. Энди отга мингин-да, ўзинг ахтариб топгин.\nПодшовачча отасидан бу гапни эшитиб, отига миниб, қиз ахтариб кетибди. Шаҳарнинг обод бир жойига келганида бир қизга кўзи тушибди. Қиз жуда ҳам чиройли эмиш. Ой деса оғзи, кун деса кўзи бор эмиш. Шаҳзода қизни кўриб, ёқтириб, эшигига белги қилиб, дарров орқасига қайтибди. Саройга келиб, отасига ёқтирган қизининг турар манзилини айтибди. Отаси уч кеча-ю уч кундуз тўй-томоша қилиб, ҳалиги қизни ўғлига олиб берибди. Орадан уч кун ўтказиб туриб, подшо ўғлидан:\n— Қалай, бу хотинингдан мамнундирсан ўғлим, — деб сўраб қолибди.\nШаҳзода олдинига «ҳе, бу ҳам ёмон хотин», деб айтишга огиз ростлабди-ю, аммо қизчинг ҳусни жамолини кўз олдига келтириб, уни уйига элтиб қўйишга кўзи қиймай, «яхши!» деб юборибди. Подшо хурсанд бўлиб, тағин уч кунлик тўй-томоша қилибди.\nКунлар кетидан кунлар, тунлар кетидан тунлар ўта берибди, подшо жуда қартайиб, ҳатто сўроқ сўрашга ҳам ярамай қолибди. Ўларини билиб, подшолик ҳукми етган жойларига вазиру амалдорларини юбориб, етти йиллик хирожни ундириб олиб, ҳеч кимга билдирмай ертўлага кўмдирибди. Кейин ёнига келинини оливолиб ертўлага кирибди:\n— Болам, — дебди подшо олтинларини кўрсатиб, — менинг ўларим бор, қоларим йўқ. Белимдан қувватим, оёғимдан дармоним, кўзимдан нурим кетди. Эрингизнинг эси паст, шунинг учун ҳам мендан кейии юртга подшо бўлишига ақлим етмайди. Мана бу кўмган хумлардаги олтинларни тежаб-тергаб сарфласанглар, бир умрга етади. Менинг вафотимдан кейин олтинларнинг тасарруфини сиз қўлга олинг, — дебди.\nКўп ўтмай подшо оламдан ўтибди. Подшонинг маросимлари ўтгандан кейин:\n— Энди қўлингиз бир оз бўшади, бозорта бориб майда-чуйда харид қилиб келсангиз, — дебди хотини подшоваччага.\nПодшовачча «хўп» деб хизматкорига халта-хултани кўтартириб бозорга кетибди. Бозорга бориб қараса, ёнида пули йўқ эмиш. «Эсдан чиқариб қолдирибман», — деб уйига қайтибди. Уйига келса, хотинининг ёнида жуда ҳам бесунақай шопмўйлов бир барзанги ўтирган эмиш.\n— Ким бу, — деб сўрабди подшовачча.\n— Тоғамнинг ўғли, бозорга келган экан, кўриб кетай деб келибди.\nЙигит хотинининг гапига ишониб, бозор қилиб келибди. Зиёфат катта бўлибди, арағу шарақ авжига чиқибди. Подшовачча маст бўлиб қолибди. Хотини уни эски-туски кўрпачага ўраб қўйиб, ўзи ҳалиги барзанги билаи қават-қават кўрпаларда эрталабгача кайфу сафо қилиб чиқибди. Чоштгоҳ бўлганда подшовачча ўрнидан турса, ёнида хотини ўтирган эмиш.\n— Кўп ухлаб қолдингиз, — дебди хотини, — туринг, чой ичайлик!\nПодшовачча ўрнидан турибди, ҳеч нарсани пайқамабди.\nКунлар кетидан кунлар, тунлар кетидан тунлар ўтаверибди. Бир куни подшоваччанинг хотини:\n— Бозорга бориб, бозор қилиб келсангиз-чи, — дебди. Подшовачча «хўп» деб бозорга кетибди. Бозорга бориб ёнини қараса, пули йўқ. Олиб келай, деб уйига келса, хотини келишган, хушмўйлов бир йигитча бнлпп апоқ-чапоқ гаплашиб ўтирган эмиш.\nПодшоваччанинг жаҳли чиқиб:\n— Бу ким? — деб сўрабди.\n— Мени кўргани амакиваччам келган экан, — деб жавоб берибди хотини.\nПодшовачча хотинининг гапига ишониб, уларни қолдириб бозорга кетиб, кечга яқин бозорни қилиб қайтиб келибди. Туни билан базму ишрат қилишибди. Ярим кеча бўлганда подшовачча қаттиқ маст бўлиб қолибди, хотини уни эски-тускига ўраб қўйиб, ҳалиги амакиваччам, деган йигит билан эрталабгача кайфу сафо қилиб чиқибди. Бир пайт подшовачча боши оғриб, кўзи тиниб ўрнидан турса, ёнида хотини ўтирган эмиш.\nПодшовачча бу сирни кимга айтишни билмай роса ҳайрон бўлибди.\nОтасининг бир ўртоғи бор экан. «Яхшиси, отамнинг ўртоғига айта қолай», дебди подшовачча. Отасинипг дўстининг йўлини пойлаб кўча эшик тагидаги супада ўтирган экан, бир пайт ўтиб қолибди.\n— Амаки, сизда маслаҳатли зарур бир ишим бор эди, — деб подшовачча бўлган воқеаларнн унга айтиб берибди.\n— Бу гапни илгарироқ айтишингиз керак эди, шаҳзода, — дебди отасининг дўсти. — Биринчи марта хотпнингизнинг тоғаваччаси келган экан, иккинчи марта амакиваччаси келибди. Бу гал аммаваччаси келади. Аммо шуни бир билиб қўйингки, хотинингизнинг аммаваччаси ҳў бозорнинг рўпарасидаги катта дўконнинг эгаси — бой бўлади. У бир кунлик савдосининг пулини ёнига тугиб келади. Энди сиз бундоқ қилинг: кечқурун яхшилаб зиёфат ташкил қилинг, бозордан битта эчки терисини сотиб олиб, уни саноч қилдириб, уни ичингиздан осиб олинг. Кечқурун ичкиликка ўтирганда, ҳадеб қистай беринг. Ўзингиз ароқни ичган бўлинг-да, саночга қуя беринг. Мабодо саноч тўлиб қолса, биронта баҳона топинг-да, эшикка чиқиб уни тўкиб киринг, ярим кеча бўлганда ўзингизми мастликка солинг. Кейин нима бўлишини кўраверасиз.\nПодшовачча хотинининг «бозорга бориб келииг», дейишини кутиб юрибди. Бир куни хотини подшоваччага:\n— Бундоқ бозор-ўчарга бориб келсангиз-чи, уйда ёғ ҳам қолмабди, — деб қолибди.\nПодшовачча аввалгидек бамайлихотир «хўп» деб бозорга жўнаб кетибди. Бозорга бориб, катта бир эчкининг терисини сотиб олиб, саноч қилдириб, уни ичидан қорнига осиб олибди.\nУйига эртароқ келиб қараса, хотини мўйлови буралиб қулоғидан ошган, кўзлари олайиб қинидан чиққан бир киши билан бемалол гаплашиб ўтирган эмиш. Подшовачча хотинини четроққа чақириб, қулоғига секин:\n— Ким бўлди бу? — деб шивирлабди.\n— Аммаваччам, бозорга тушган эканлар, йўл-йўлакай жиянимни кўриб кетай деб кирибдилар, — деб жавоб берибди хотини.\n— Жуда яхши, — деб зиёфатни бошлаб юборибди. Дастурхон устида арағу шарақ, мева-ю чевалар тўлиб-тошиб ётган эмиш.\nПодшовачча арақни устма-уст сузибди. Ўзи ҳам ичибди, хотинининг «аммаваччаси» ҳам бетўхтов ича берябди. Бир пайт подшоваччанинг ичига осиб олган саноч тўлиб қолибди, ҳеч кимга сездирмай ташқарига чиқиб тўкиб келиб, ўзини мастликка сола берибди. Шунда хотин эски кўрпачаларни солибди. Бир имо қилган экан, ҳалиги киши подшоваччани даст кўтариб кўрпачага ётқизибди. Подшовачча кўрпачанинг йиртиғидан қараб турса, хотини кимхобу атлас кўрпаларни тизза бўйи қилиб солиб, ҳалиги одамннинг олдига келиб, эркаланиб, қучоқлаб, тиззасига ўтирибди. Бой ҳам хотиннинг белидан қучиб, даст кўтариб кўрпачага қараб отибди. Кўрпада иккови суҳбатлаша кетибди. Буни подшовачча эшитпб ётган эмиш.\n— Шу тентакка хотин бўлгунча, менга хотин бўла қолсангиз бўлмайдими? — дебди бой.\n— Бу жинниваччага хотин бўлишимнинг боиси, — дебди хотин, — ертўладагн отасидан қолган олтинни қўлга киритишдир. Олтинларни қўлга олган куним бу ердан гумдон бўламан-да, сизга тегаман. Башараси қурсин, бу сассиқ алафни.\n— Бу кўп ичиб қаттиқ маст бўлиб қолди. Мақсадингизни шу бугуннинг ўзидаёқ амалга ошириб қўя қолайлик. Олтинларни жойидан олампз-да, бизникига кетамиз-қоламиз, — дебди бой. Хотин:\n— Бугун олтинлар қаердалигини билиб олинг, бошқа куни оламиз, — дебди.\nИккови ўрнидан туриб, етаклашиб, ертўлага тушишибди. Подшовачча уларнинг орқасидан чиқибди. Хотин ўйнашига олтин солинган хум кўмилган жойни кўрсатибди. Подшовачча жойига қайтиб, уйқуга кетган бўлиб, хуррак отиб ёта берибди. Хотини эрталабгача бой билан айш-ишрат қилиб чиқибди. Подшовачча уйқудан турган бўлиб, кўзини очса, ёнида хотини «яхши ухлаб турдингизми» деб турган эмиш.\nПодшовачча ҳеч нарсани сезмагандай, хотинига яхши сўзлар айтиб, кулиб, эркалабди. «Кечаги воқеани айтай-чи, отамнинг дўсти нима маслаҳат берар экан», деб ўйлаб, кўчага чиқибди. Кўчада отасининг дўстини кўриб қолибди. Уни чақириб, тўхтатиб, бир чеккага олиб чиқибди-да, кечаси рўй берган воқеаларни биттасини ҳам қолдирмай айтиб берибди.\n— Бўлмаса, бундоқ қиласиз, — деб маслаҳат бериби отасининг дўсти, — бозорга бориб бақувват-бақувват йигитлардан тўрттасини танлаб оласиз. Уларни уёга олиб келиб, «фалон сўмдан бераман, мен айтган нарсамни индамай бажарасизлар», деб тайинлайсиз. Кейин хотинингизни ташқарига олиб чиқиб, роса дўппослайсиз, хотинингиз жонидан ўтгандан кейин, «дод» деганича аммаваччаси бўлмиш бойникига етиб боради. Бойни етаклаб, сизни бошлаб шаҳар қозисининг олдига боради. Хотинингиз чиқаман дейди, сиз тўйда ўн минг кетган, тўласин, дейсиз, охири беш минг берса рози бўлаверинг. Кейин уйни сотишни айтинг, баҳосини йигирма минг тилла денг, кейин нима бўлишини кўра берасиз.\nПодшовачча отасининг дўстидан бу маслаҳатни эшитиб, уйига кириб:\n— Хотин, мен бир бозорга бориб келай, — дебди. Бозорга бориб тўртта, тоғни урса талқон қиладиган йигитлардан ёллаб олиб уйига қайтибди, уларни хотинига билдирмай меҳмонхонага жойлабди. Подшовачча чой устида хотини билан гап талашиб қолиб, уни ташқарига судраб чиқиб роса ийлабди. Хотин, «дод» деганича кўчага югуриб чиқиб, тўппа-тўғри дўкондор бойникига борибди. Уни эргаштириб уйга қайтиб, подшоваччани ҳам олиб, шаҳар қозисининг олдига борибди:\n— Қози почча, — дебди хотин, — мени мана бу золимдан ажратиб қўйинг. Бўлмаса, бирдамас-бирда уриб ўлдириб қўяди.\nШунда йигит ҳам:\n— Мен ҳам ажраламан, аммо тўйда сарфланган ўн минг тиллани қайтарсин, — дебди.\nОрада яна жанжал кўтарилибди, хотин «беш минг бераман» деса, подшовачча «ўн минг берасан» дермиш, охири қозининг ҳукми билан хотин беш минг тилла берадиган бўлибди. Подшовачча пулни санаб, ёнига солиб олибди. Кейин қозига юзланиб туриб:\n— Қози почча, — дебди, — хотиндан ажралдим, энди шаҳарда туриш менга ўлим, ҳовлимни сотиб, бошқа юртга кетаман. Ҳовлимни сиз олмайсизми?\nБу гапни эшитиб, бой билан хотиннинг кўзлари қинидан чиқиб кетай дебди. Шошиб-пишиб, бирданига «неча пулга сотасан?» — деб сўрашибди.\n— Йигирма минг тилла, — дебди подшовачча.\nҚози ўн минг тилла қилибди. Хотин билан бой, ертўладаги олтин тўла хумларни ўйлаб, ҳали замон қози йигирма мингга бўлса ҳам олиб қўяди, деб ваҳимага тушиб, «Майли, айтган йигирма минг тиллангга биз оламиз», дейишибди.\n— Қози поччам рози бўлиб ҳукм қилсалар, мен нима ҳам дер эдим, — дебди подшовачча.\nҚози ҳовлини йигирма мингга ҳукм қилибди. Бойда ўн минг тилла бор экан, холос, қолган ўн минг тиллани ундан-бундан қарз-ҳавола қилиб топиб, подшоваччага берибди. Подшовачча: «Ўн кундан кейин кўчиб кела беринглар», деб айтибди.\nБеш минг хотин пули, йигирма минг уй пулини ёнига тугиб олиб, подшовачча тўппа-тўгри ҳалиги отасининг дўстиникига келибди. Бўлган воқеаларни ипидан игнасигача қолдирмай батафсил айтиб берибди.\n— Бўлмаса, ҳар бир дақиқа ғанимат, мен тўрт кишилик палов тайёрлаб тураман, сен дарров бориб, ҳалиги тўрт мардикории олиб кел, — дебди отасининг дўсти.\nПодшовачча бориб, кутиб турган тўрт мардикорни етаклаб келибди, ошни еганларидан кейин уйга бориб ертўлага кўмилган хумдаги тиллани олиб, яна отасининг дўстиникига келибди. Тўрт мардикорга айтган пулини бериб жавоб бериб юборибди.\nОрадан ўн кун ўтибди, подшовачча бир боладан бойга:\n— «Уйни бўшатдим, бемалол кўчиб кела беринг!»— деб хабар юбориб, ўз иши билан банд бўла берибди.\nЭндиги гапни бой билан хотиндан эшитинг: Боладан уйнинг бўшатилганини эшитган бойнинг суюнганидан юраги ёрилиб кетай дебди. Бой билан хотин шошиб-пишиб уйга кўчиб келишиб, «аҳмоқ подшоваччани роса бопладик-да!» дейишибди.\nЭртасига икки минг тилла қарз олган савдогар бойни чақириб келиб қолибди.\n— Бой, олган икки минг тилла қарзингизни берсангиз мен савдога жўнайдиган бўлиб қолдим, — дебди.\n— Хўп бўлади, ҳозир олиб чиқаман, — деб бой хотинининг олдига борибди.\n— Савдогар икки минг тилласини қистаб келибди, қани юр хотин, ертўлага кўмилган хумдаги тиллаларни олиб чиқайлик, — дебди.\nИкковлашиб ертўлага тушишибди. Қарашса, хум йўқ эмиш, қуп-қуруқ ўра турган эмиш, холос.\n— Бу қандай гап бўлди, манжалақи! Сен мени уйимдан, бор пулимдан айирибгина қолдирмай, ўн ммнг тилла қарздор ҳам қилиб қўйдинг-ку! — деб, бой ёнидан пичоғиии олиб хотинга урибди. Хотин ертўладан чиқибоқ, ташқарида жон берибди. «Буни кўрса, мени олиб бориб осишади. Осилгандан кўра пичоқда ўлганим маъқул», деб бой пичоқни ўзига урибди. Бир нафасда бой ҳам ўлибди.\nСавдогар, бой бобо нега кечикиб кетди, деб узангига оёғини тираб девордан қараган экан, ҳовлида бир хотин билан бир эркак киши қип-қизил қонига беланиб ўлиб ётган эмиш. Ўликнинг бой эканлигини таниб қолиб, «Оббо, худо қоқ-тепамдан урди-ку, қарзимни тўлагандан кўра ўлганим маъқул деб, бойи тушмагур олдин хотинини ўлдирган, кейин ўзига пичоқ урган. Энди бу ердан тезроқ қочиб қолмасам бўлмайди, бирон киши кўриб гувоҳликка ўтасан деб, қозима-қози судраб юради», деб савдогар ҳам келган томонига қуён бўлибди.\nЭндиги гапни подшоваччадап эшитинг: Подшонинг дўстини ўн олти ёшли гўзал бир қизи бор экан. Тўй-томоша қилиб қизни подшоваччага берибди. Кундан-кун ўтиб подшоваччанинг хотини ҳомиладор бўлибди, ой-куни ҳам яқинлашиб қолибди.\nПодшонинг Яман вилоятида Ҳожи Асат деган карвонбоши ошнаси бўлар экан. Савдо иши билан ҳар йили бир келиб кетар экан. Ўша йили ҳам келиб, карвон саройига тушибди. Саройбондан подшонинг ўлганини эшитиб, қаторидаги қирқта карвони билан фотиҳа ўқигани борибди. Подшовачча ва унинг қайнатаси карвонбошини роса зиёфат қилишибди. Кетиш олдида подшоваччанинг қайнатаси:\n— Марҳаматли карвонбоши, куёвимизни бирга мамлакатингизга олиб кетсангиз. Ҳеч бўлмаса савдогарчиликни ўргансин, — дебди.\n— Бу бола ҳеч ерга бормаган, ҳеч ерни кўрмаган, қандай қилиб савдогарчилик қила олади, — дебди.\n— Сизнинг раҳбарлигингизда савдо-сотиқни ўрганиб олса ажаб эмас, — дебди қайнатаси.\n— Хўп, олиб кетсак олиб кета қолайлик, — дебди карвонбоши.— Тайёрликни кўра берсин, биз туялардаги нарсаларни пул қилиб, қайтиб келиб, олакетамиз.\nҚайнатаси куёвига савдо-сотиқни ўрганинг деб, қирқ туяга мол қилиб берибди. Боз устига икки хизматкор, уч от берибди.\nКарвонбоши молларини пуллаб, кеч пайт кириб келибди. У куни ҳам зиёфат устига зиёфат бўлибди. Эрталаб тонг отар пайтида подшовачча карвонбоши билан йўлга тушибди. Кетиш олдида қайнатаси:\n— Болам, ҳамма вақт Қоравой карвонбошининг гапига қулоқ солинг. Нима деса ўшани қилинг. Йўлда катта бир дарёдан ўтасизлар, дарёдан ўтгандан кейин «Манзилобод» деган мазгил келади. Шу мазгилда асло ётманглар, — деб тайинлабди.\nПодшовачча Қоравой карвонбоши бошчилигида «ҳайё-ҳу» деб йўлга тушибди. Йўл юришиб, йўл юришса ҳам мўл юришиб, бир дарёйи азимга етиб келишибди. Бир илож қилиб, дарёдан ўтиб олиб, йўлни давом эттиришибди, кундан-кун, ойдан-ой ўтиб, бир манзилга етиб келишибди. Бундай жойни ҳали ҳеч ким кўрмаган эмиш. Турли-туман гуллар очилиб, шохларида булбуллар сайраб турган эмиш. Карвонбоши: «Турғунбой аканинг тайинлаган жойи шу бўлса керак», деб бу манзилда ётиб қолмасликларини айтибди.\n— Шундай обод жойда дам олмай қаерда дам оламиз. Бунинг устига кун кетиб қолди, кечаси қоронғида тимирскиланиб-туртиниб юргандан кўра шу ерда қолганимиз маъқул эмасми, — деб сўзида туриб олибди подшовачча.\nҚоравой карвонбоши билан карвонлар бир томон бўлибди, подшовачча бир томон бўлибди. «Бу жойда тўхтамаймиз», — деб улар айтишармиш. «Йўқ, бу жойдан яхшироқ жой тополмаймнз», деб подшовачча айтар эмиш. Охири бўлмабди, Қоравой карвонбоши подшоваччанинг ёлғиз ўзини қолдириб жўнаб кетмоқчи бўлибди. Кейни: «Қайнатаси менга ишониб қўшиб берган эди, буни ёлғиз ташлаб кетиш одамгарчиликдан эмас», деб тунашга мажбур бўлибди.\nЭнди ётайлик деб туришган экан, қаёқдандир ой деса оғзи, кун деса кўзи бор бир қиз пайдо бўлиб қолибди, ёши ўн саккизларда эмиш. Ҳуснининг шуъласига қоронғи кеча кундуздагидек бўлиб кетибди. Ёнида ола мушуги кўзини чақнатиб, думини гажак қилиб турганмиш. Қиз подшоваччага қараб, лабини тишлаб, биқинини ушлаб, оғзидаги сақичиии қарс-қарслатиб тура берибди. Аввалига савдогар карвонлар қизга эътибор қилишмабди. Кейин қиз қўлига тилла дуторини олиб машқ қила кетибди. Бир маҳал ҳамма маст бўлиб мудраб уйқуга кетаётган эмиш. Қиз машқни тўхтатибди.\nПодшоваччаси тушмагур бирпасда ҳалиги қизга хуштор бўлиб қолибди. Қизнинг ишқи жигаридан тешиб ўтибди.\n— Исминг нима? — деб сўраб қолибди подшовачча қиздан.\n— Отим Бўтакўз, — деб жавоб берибди қиз, ноз-карашма билан. Кейин: «Мен билан гаров ўйнайдиган мард борми?»— дебди.\nЕрдан садо чиқса чиқибдики, ўтирганларнинг биронтасидан бир оғиз садо чиқмабди.\n— Ораларингда мен билан гаров ўйнайдиган мард борми? — деб учинчи мартаба сўраганда, подшовачча ўрнидан туриб:\n— Гаровни мана мен ўйнайман. Нимадан гаров ўйнаймиз? — дебди.\n— Мана бу ола мушугимни иккимизнинг ўртамизга ўтказиб қўйиб, ўн қадоқлик ёғ кетадиган чироқ бор, унга ўн кадоқ ёғ қуйиб, уни ёқиб мушукнинг бошига ўрнатамиз. Мушук чироқни эрталабгача бошидан туширмай чўнқайиб ўтирганича ўтириб чиқади. Мушук эрталабгача бошидан сироқни туширмай чиқса мен ютганим, борди-ю, қимирлаб чпроқни тушириб юборса, менинг ютқизганим, сизнинг ютганингиз.\n— Буни қаранг-а, — дебди подшовачча, — ўзи мушук бўлса-ю, бошидан ўн қадоқли чироқни эрталабгача тушириб юбормаса-я, бу бўлмаган гап. Гаровда мен ютаман. Гаров нимадан, ўйнаганим бўлсин, — дебди подшовачча.\n— Сизнинг хоҳишингиз, нимадан ўйнаймиз десангиз ўшандан ўйнаймиз.— дебди қиз.\n— Қирқ туяда молим бор, ўшандан ўйнаймиз, — дебди подшовачча.\nБу гапни эшитиб Қоравой карвонбошининг жон-пони чпқиб кетибди. Шошиб-пишиб унинг қулоғига:\n— Подшовачча, гаровни ўйнаманг, қизга ютқизиб қўясиз, — деб шивирлабди карвонбоши.\n— Ютқизсам ютқизарман, — деб сўзида туриб олибди подшовачча.\nШу пайт қиз подшоваччага яқинроқ келиб:\n— Қани, бошладик, — дебди.\nҚиз ўн қадоқлик чироққа ўн қадоқ ёғ солиб, унинг пилигига ўт қўйиб, чўнқайиб ўтирган мушукнинг бошига ўрнатиб қўйиб, дуторини машқ қилиб ўтира берибди. Мушукнинг ўнг томонида подшовачча, чап томонида қиз Қоравой карвонбоши бошлиқ савдогар ҳам гонг отгунча мижжа қоқмай мушукка термулиб чиқибдилар. Мушук эрталабгача қимир этмабди, кун кўтарилганда қиз дуторини ерга қўйиб, зангни чалиб, мушукнинг бошидан чироқни олибди.\nПодшовачча ютқизганлигини англаб, ўзини қаерга қўярини билмай қолибди. Қиз хизматкорларига туялардаги молларни туширишни буюрибди.\nҚоравой карвонбоши, бизнинг гапимизга кирмадинг, энди билганингни қил, биз кетдик, деб туяларига молларини ортиб, Яман вилоятига жўнаб кетибди. Подшовачча уч от ва икки хизматкор билан нима қиларини билмай қолаверибди. Бир вақт подшовачча ўзига келиб, икки хизматкорига қараб:\n— Энди сизлар отларга миниб орқангларга қайтинглар. Мен карвонлар орқасидан жўнайман, қаерга борса бораман, — дебди.\nКарвонлар анча тезлаб кетган экан, етолмабди. Подшовачча йўл юрибди, йўл юрса ҳам мўл юрибди. Бир шаҳарга бориб қолибди. Ахтариб-ахтариб кирадиган жой, еярга нон, ичарга сув тополмабди, кўча-кўйда яшай бошлабди. Бу орада подшовачча отини сотиб, пулини еб бўлибди. Охири гадойчилик қилибди — бўлмабди, мешкоблик қилибди — бўлмабди. Бир мантипазга ўтқалар бўлиб, зўр-базўр тирикчилигини ўтказиб юраверибди. Подшоваччани бу аҳволда қўйинг-да, икки оғиз гапни хотинидан эшитинг:\nТўққиз ой, тўққиз кун, тўққиз дақиқа деганда хотинининг кўзи ёрибди. Энди она эрини, бола отасини, қайнатаси куёвини интизорлик билан кута бошлашибди.\nЭндиги гапни Қоравой карвонбошидан эшитинг: Яманга етиб бориб, молларини пуллаб, яна орқасига қайтиб, кундаи-кун, ойдан ой ўтиб, дўсти Турғунбой яшайдиган шаҳарга етиб келибди. Карвон саройга қўниб, молларини энди тушириб бўлган ҳам экан, ошнаси етиб келиб:\n— Куёв-ўғлимиз қани?\n— Йўлда гапимизга кирмай, сиз қўнманглар, деган жойга қўниб, ўша ерлик бир қиз билан гаров ўйнаб, бор-йўқ бисотидан айрилиб, қолиб кетган эди, кейин учратмадик, — деб жаноб берибди Қоравой карвонбоши.\nТурғунбой ота «Аттанг!» — дебди-да, изига қайтибди. Отасини хафа кўрган қизи:\n— Ота, куёвингиз қайтмабдими? — деб сўрабди.\n— Ҳа, эринг молларини сотиб бўлиб, мен Яман шаҳрини томоша қилиб, кейинроқ бораман, деб қопти, — дебди отаси.\nТундан-тун, кундан-кун ўтармишки, подшоваччадан дарак йўқ эмиш.\nХотинининг ранги сомондай сарғайибди, ҳусни сўлибди, бир куни боласини ухлатиб қўйиб, қўлига ўткир пичоқни олиб, отасининг ёнига кириб:\n— Ота, — дебди отасига қараб, — ростини айтсангиз айтганингиз, бўлмаса мана шу пичоқни ўзимга ураман, бебахт якка-ю ягона қизингиздан айрилиб қоласиз. Куёвингиз ҳақиқатан ҳам Яман шаҳрини томоша қиламан деб, қолганми, ёки бирон-бир бошқа сабаб билан қолиб кетганми?\nОтаси қизининг важоҳатини кўриб, айтмасам ўзини ўлдириб қўяди, деб қўрқиб, Қоравой карвонбошидан эшитган гапларининг ҳаммасини айтиб берибди.\n— Бўлмаса менга ҳам қирқ туя мол қилиб берасиз. Савдогар карвонлар билан бирга бориб куёвингизни, у ютқизган молларни ҳам олиб қайтаман.\n— Болам, сен узоқ сафарга юрмагансан, бунинг устига кичкина қўзичоғинг бор, уни қайга қўясан? — дебди.\n— Ота, — дебди қизи, — узоқ сафарга чиқмаган бўлсам чиқмагандирман, энди чиқсам нима қипти. Боламга бир илож қилиб сиз қараб турарсиз. Агар айтганимга кўнмасангиз, пичоқни ўзимга бир ураман-да, ўламан кетаман!\nОтаси ўйланиб, «Биттаю-битта қизим бўлса, қараб турсам кундан-кун сўлиб боряпти. Энди «бормасам ўзимни ўлдираман» деяпти. Номус кучлик ўзи ўзини ўлдириб қўйса, биттаю-битта боламдан айрилиб қолмайин», деб:\n— Қизим, эрингнинг ёниға боришга аҳд қилдингми? — деб сўрабди отаси.\n— Ҳа, ота, аҳдим аҳд! — дебди қизи.\nОтаси рози бўлиб, «майли, борсанг бора қол!» дебди. Кейин қизининг айтганини қилибди-да, карвон саройга бориб Қоравой карвонбошига учрабди.\n— Дўстим, — дебди ота, — қизим сизлар билан кетишга мендан рухсат сўради. Сизларни ўн беш кун кутишсин. Ўн беш кунлик харажатларингизни мен кўтараман, — депти.\nҚоравой карвонбоши ўйланиб туриб, розилик берибди.\nПодшоваччанинг хотини иккита янги туғилган сичқон боласини ушлаб олиб, улар билан ўн беш кун кечаси демай, кундузи демай шуғулланибди. Ўн беш кун деганда сичқонлар «кишт» деса югуриб ўртага чиқадиган, «ишт» деса ичкарига кирадиган бўлибди. Эркакча кийиб, сочини бошига турмаклаб телпакни кийиб, «кишт-ишт»га ўргатган икки сичқонини қўйнига солиб, «Оға, Қоравой карвонбошига бориб айтинг, мен жўнашга тайёрман», — дебди.\nОтаси подшоваччадан қолган олтинлардан сотиб қирқ туяга мол қилиб, қизига уч от бериб, икки мардикор қўшиб, «Ой бориб, омон келгин», деб йўлга солиб юборибди.\nКарвон йўл юрибди, йўл юрса ҳам мўл юрибди. Бир пайт олдинги ўтган дарёи азимга стиб келиб, ундан эсон-омон ўтиб, йўлда давом этаверибдилар.\nОйдан-ой, кундан-кун, ўтиб, ҳалиги манзилгоҳнинг устидан чиқиб қолишибди. Манзил яна ҳам гўзал жойга айланиб қолган эмиш. Сонсиз-саноқсиз булоқлардан зилол сувлар қайнаб чиқиб турган эмиш, ранго-ранг гулларнинг шохларида қумри, тўти, булбуллар нағма чалаётган эмиш. «Отам ётманглар деб тайинлаган, эрим қайсарлик қилиб тунаб, гаровда мол-дунёсидан ажралган жой шу ер бўлса керак», — деб ўйлабди подшоваччанинг хотини, кейин Қоравой карвонбошига қараб:\n— Шу ерда тунасак-чи, — дебди аёл.\n— Э, нима деяпсиз, — дебди Қоравой карвонбоши, — бу ерда ётиб қолишни хаёлизга ҳам келтирманг. Бу ерда ётган одам ҳеч омон кетган эмас. Билсангиз, эрингизнинг шармандаси ҳам худди шу ерда чиққан-ку, ахир.\n— Тўғри, эримнинг шу ерда расвоси чиққанини эшитганман. Шуни билиб туриб шу ерда тунасак деяпман. Шу ерда қолайлик, агар гаровда ютқизсам сизларнинг қирқ туядаги молларингизни ҳам тўлайман, — деб аёл қаттиқ туриб олибди. Охири бўлмабди, саройга туяларни чўктириб, улар устидаги молларини тушириб, овқатланишга ўтирган эканлар ҳамки, рўпарада қўлида олтин дутор ушлаган бир қиз пайдо бўлибди.\nҚиз жуда гўзал эмиш, ой деса оғзи бормиш, кун деса кўзи бормиш. Майда қилиб ўрилган қирқ кокили тўпиғини ўпармиш.\nҚиз тилладан бўлган дуторини машқ қилиб, лабини тишлаб, биқинини ушлаб, сақичини «қарс-қурс» чайнаб туриб:\n— Қани, ораларингда биз билан гаров ўйнайдиган мард борми? — дебди.\nЕрдан садо чиқса чиқибдики, ўтирганларнинг биронтасидан «ғинг» деган овоз чиқмабди. Қиз иккинчи марта сўраганда, эркакча кийим кийган подшоваччанинг хотини ўрнидан туриб:\n— Мен ўйнайман. Нимадан ўйнаймиз? — дебди.\n— Ёнимдаги ола мушукни иккимизнинг ўртамизга ўтқазиб қўйиб, ўн қадоқлик ёғ кетадиган чироқни ёндириб бошига ўрнатаман. Мушук чироқни бошидан тушириб юбормай эрталабгача ўтириб чиқади. Мушук чироқни эрталабгача бошидан туширмаса гаровда мен ютган бўламан, борди-ю бошидан тушириб юборса, сенинг ютганинг, — дебди қиз.\n— Гаровни ўйнаганим бўлсин, — дебди подшоваччанинг хотини. — Шарти нимадан?\n— Сизнинг хоҳишингиз, нимадан ўйнаймиз десангиз ўшандан ўйнай берамиз, — дебди қиз.\n— Менинг қирқ туяда молим бор. Анави ўтирган қирқ бир савдогарнинг қирқ бир туяда моли бор. Ўшандан ўйнаймиз, — дебди подшоваччанинг хотини.\n— Мен розиман, — дебди қиз.\nБу гапни эшитиб, Қоравой карвонбошининг бошидан ҳуши учибди, подшоваччанинг хотинига қараб:\n— Гаровга молни тикманг, бу жодугарга ютқизиб шарманда бўламиз, — дебди.\n— Парво қилманг, — дебди хотин.\nШу пайт ҳалиги қиз ўн қадоқ ёғ қуйилган чироқни ёқиб, мушукни етаклаб, аёлнинг олдига келиб:\nМушукни ўртага ўтқизиб қўйиб, тилла дуторда машқ қилиб ўтираверибди. Савдогар карвонлар бир бурчакда ҳар бирининг уйқуси қочиб, «подшоваччанинг хотини албатта ютқизиб қўяди, биз бўлсак, ҳам молдан, ҳам отлардан айрилиб, пиёда қолиб, чўлу биёбонларда ўлиб кетамиз», деб минг бир ташвишга тушиб, мижжа қоқмай мушукка термулиб ўтиришибди. Вақт ўта берибди, мушук шу қотганича қотиб, қимир этмай тураверибди. Қиз ҳам дуторда машқини қилиб, бамайлихотир ўтира берибди.\nПодшоваччанинг хотини қизга қараб:\n— Шу ҳам машқ қилишми, қани дуторни менга бер-чи, бир машқ қилиб кўрай, — дебди.\nҚиз олтин дуторни аёлга берибди.\nПодшоваччанинг хотини машқ қила бошлабди, у чалган куйдан савдогар карвонлар ухлаб қолибди. Аммо қиз термулганича термулиб ўтирган эмиш, подшоваччанинг хотини иккинчи куйни чала бошлабди, уни эшитган қиз эриб кетиб, мудрай бошлабди.\nПодшоваччанинг хотини учинчи куйни чалганда қиз уйқуга кетиб қолибди. Подшоваччанинг хотини бир қўлида дуторни чалиб туриб, иккинчи қўли билан қўйнидаги сичқонларни олиб қўйиб юборибди. Сичқонлар йўрғалаганларича, мушукнинг рўпарасига бориб «чий-чийлашиб» тура бсришибди. Сичқонларни кўрган мушукнинг қулоғи тикканнб, мўйлови найза-найза бўлиб, унга ташланибди.\nШунда бошидаги чироқ ерга тушиб чилпарчин бўлибди. Шарпадан қиз ҳам, савдогар карвонлар ҳам уйғониб кетишиб қарашса, подшоваччанинг хотини дуторни чалиб ўтирган эмиш, мушук майда-майда бўлиб кетган чироқ устида кўзидан ёшини тўкиб турган эмиш. Подшоваччанинг хотини сичқонларга қараб секин «ишт» деган экан, улар дарров хотиннинг қўйнига қайтиб кириб кетишибди. Ҳалиги қиз мушукнинг ёнига келиб, уни тепиб уриб:\n— Биз ютқиздик, бутун умрим бўйича гаровда ютган моллар ҳам, ўзим ҳам сизники бўлдим, — деб бошини эгиб тура берибди. Савдогар карвонларнинг ичига ёруғ кириб, ўзларида йўқ хурсанд бўлишибди. Эрталаб азонда савдогар карвонлар ютиб, олинган молларни туяларга юклаб, «фойдани шу ердаёқ қилдик» деб, жўнаш тараддудини кўра бошлабдилар.\nПодшоваччанинг хотини ютиб олган қирқ туя молни туяларга орттириб, икки хизматкор билан отасининг олдига жўнатиб юбориб, қолган қирқ туя молни олиб, қизни эргаштириб Яманга йўл олибди.\nКундан-кун ойдан-ой ўтиб, Яманга ҳам етиб келиб, бир карвон саройга тушишибди. Шаҳзоданинг хотини Бўтакўз ойимни бир хонага ўтқазиб қўйиб, ўзи отланиб растама-раста подшоваччани ахтариб кетибди. Кечга яқин бир растанинг олдида ўтирган подшоваччага унинг кўзи тушибди. Подшоваччанинг сочлари ўсиб елкасига тушган, кўзларидан нури кетиб, йиринг босиб кетган эмиш. Кийган уст-бошига қараб бўлмас эмиш. Аёл отдан тушиб, мантихонага кириб, мантипаз болани чақириб:\n— Бир товоқ сомса билан бир товоқ манти қилиб, ҳу анави шумшайкб ўтирган кишидан киритиб юборинг, — дебди.\nМантипаз бу сўзни эшитиб ағрайиб қолибди.\n— Э, оға, — дебди у меҳмонга қараб, — унинг қўлидан овқат еб бўлармиди, иштаҳангиз бўғилиб қолади, ачиб-сасиб ётибди-ку, ахир. Ҳидига асло туролмайсиз! Менда ўт қалар эди, сасиб-ачиб кетгандан кейин ҳайдаб юборганман. Ҳар куни келиб қолган-қутган овқатларни еб кетиб юради бечора. Овқатни ўзим олиб кела қолай.\n— Йўқ, — дебди аёл, — мантиларни ўша кишидан бериб юборинг.\nМантипаз ноилож бир товоқ манти билан бир товоқ сомсани подшоваччадан киритиб юборибди.\nПодшовачча қўрқа-қўрқа овқатларни кўтариб хотинининг олдига кириб келибди. Хотини эрини танибди, аммо подшовачча хотинини танимабди, овқатни қўйиб ерга қараганча, чиқиб кетаётган экан, хотини унга қараб шундай дебди:\n— Бориб юз-қўлларингни ювиб кел, бирга овқатланамиз\nПодшовачча унамаса ҳам қўймабди. Кейин қўрқа-қўрқа ариқдан бориб юз-қўлларини ювиб қайтиб кирибди. Эр-хотин бирга овқатланишар эмишу, аммо подшовачча ёнида ўтирган эркак кийимидаги хотинини фаҳмламасмиш. Овқатни еб бўлишиб, бир чойнакдан кўк чой ичишибди. Подшоваччага сал жон кириб, юзига қизил югурибди.\n— Овқатланиб бўлдингизми? — дебди хотини.\n— Раҳмат, ака, овқатланиб бўлдим, — дебди подшовачча.\n— Овқатланиб бўлган бўлсангиз, бир савол берсам майлими? — дебди аёл.\n— Майли, — дебди подшовачча.\n— Бу шаҳар одамига ўхшамайсиз, қайси шаҳардансиз? — деб сўрабди аёл.\nАёл бу саволни бир неча такрорлабди, аммо подшоваччанинг оғзидан «лом-мим» деган нидо чиқмабди.\n— Нима сабабдан ўзга юртларда хор-зор бўлиб юрасиз «Бошқа юртда подшо бўлгунча ўз юртингда гадо бўл!» дегги сўзни эшитмаганмисиз? — дебди.\nАёлнинг гапи таъсир қилиб, подшовачча бир «оҳ!» тортиб:\n— Бошимдан ўтганни сўзласам сўзлай қолай, — дебда. Кейин шошилмай, кўрган-кечирганларини ҳеч бирини қолдирмай бир бошдан сўзлай кетибди. Эрталаб тонг отибди ҳамки, подшоваччанинг ҳикояси тугамабди. Туш пайги бўлганда подшовачча: «Кейин сиз кўриб турган шу аҳволга тушиб қолдим», деб ҳикоясини тугатибди.\n— Хафа бўлманг, — дебди аёл, уни юпатган бўляб, — Миср шаҳрининг одами экансиз. Биз ҳам Мисрданмнз. Кейин, сизни бу ердан чиройли бир аёлга уйлантириб қирқ туяга молни юклаб, иккита хизматкор қўшсак, биз билан бирга Мисрга кегасизми? — деб сўрабди.\nПодшовачча ерга қараб туриб, ҳўнграб йиғлаб юборибди.\n— Мана бу олтинни олинг-да, — дебди аёл, — сомсапазга бериб, тез қайтиб келинг.\nПодшовачча сомсанинг пулини сомсапазга бериб, тез қайтиб келибди.\n— Энди сартарошга бориб соч-соқолингизни олдиринг, бозордан энг яхши кийимлардан олиб, ҳаммомга боринг, кечқурун фалон жойдаги карвон саройга келинг, — дебди хотини.\nПодшовачча аёл айтганидек қилиб соч-соқолларини олдириб, бозордан шаҳзодалар киядиган кийимлардан олиб, ҳаммомга тушиб, ювиниб-тараниб, кеч пайт меҳмон айтган карвон саройга борибди. Катта базм қилиб, Бўтакўзни подшоваччага никоҳ қилишибди. Эрталаб подшоваччага қирқ туяга молни юклаб бериб, унга икки ҳамроҳ қўшиб Мисрга жўнатибди, кейин туялардаги молларни пуллаб, ўзи ҳам жўнабди, жадаллаб подшоваччага етиб олибди-да, Мисрга уч кунлик йўл қолганида у подшоваччага қараб шундай дебди:\n— Шаҳзода деган номингиз бор, иккинчидан, сафарда анча юрибсиз. Шундоқ кириб борсангиз шаънингизга иснод бўлар. Мен отимни қичаб шаҳарга эртароқ етай-да, келаётганингиз хабарини ота-онангизга билдирай. Кутиб олишсин! — дебди.\nПодшовачча рози бўлибди. Хотини қичаб йўлга тушибди. Аёл уйига етиб келиб, отаси ва боласини кўриб, ҳол-аҳвол сўрашиб, эркак либосини ечиб ташлаб, аёл либосини кийиб ўтира берибди. Орадан уч кун ўгибди, подшовачча қирқ туя юки, ёнида Бўтакўз ёри билан кириб келибди. Подшовачча уйга келиб, хотинига ҳам, боласига ҳам эътибор қилмабди, кеча-ю кундуз Бўтакўз билан бўлаверибди.\nПодшовачча келибди, деб қариндош-уруғлар, таниш-билишлар йиғилишибди. Катта базм бошланибди. Подшовачча тўрда ўтириб, кўрган-кечирганларининг бирига ўн ёлғонни қўшиб ҳикоя қила кетибди. Хотини эшитиб ўтирса, подшовачча бутунлай ёлғон гапираётган эмиш. Ёнига келган экан, «Нари тур, сен ҳам хотинмисан», деб жеркиб берибди.\nШунда аёл, «Қирқ туяга юкни ортиб, сафарга чиқиб, йўлда гаровга ютқазиб қўйган болам», деб боласини ўнг тиззасига олибди, «Шаҳарма-шаҳар юриб девоначилик қилиб, кейин сомсапазга шогирд тушиб, охири ҳайдалган болам», деб боласини чап тиззасига олибди.\n«Бир кимса олдига чақириб, овқатлантириб, мусофирмисан деганда ҳўнграб йиғлаган болам», деб боласини яна ўнг тиззасига олибди, «Бир аёлга уйлантириб қирқ туя мол қилиб берсак шаҳрингизга борасизми?» деганда шу гапни айтган кишининг оёғига йиқилиб уни ўпган болам», деб боласини яна чап тиззасига олибди.\nШунда подшовачча ялт этиб хотинига қарабди, уни таниб, югуриб олдига келиб оёғига йиқилиб уни ўпиб:\n— Мен аҳмоқ, нодонни кечир! — дебди.— Менинг кўзим энди очилди, биринчи авлиё отам экан: отам меҳнат қил ёки ҳунар ўрган, деса гапига кирмай, ёмон йўлга кирдим; иккинчи авлиё қайнатам экан: сафарга отлантира туриб тунама деган жойда тунаб, айтганини қилмай, шармандаи шармисор бўлдим. Учинчи авлиё сен экансан: сенинг яхшиликларингни билмай кўр бўлдим.\nПодшовачча шундай дебди-да, қиличини суғуриб Бўтакўзни чопмоқчи бўлган экан, хотини «бунда айб йўқ!» деб ўртага тушиб, Бўтакўзни олиб қолибди. Бўтакўзни савдогар карвонлардан бирига никоҳ қилиб бериб, подшовачча ўз хотини билан ҳар йили бир-икки савдога бориб, тинч фароғатда яшаб, мурод-мақсадларига етибди.\n← Аввалги Аввалги Доно қиз\nКейинги → Кейинги: Подшонинг мот бўлиши


Қўшни республикадаги куйдирги касаллиги ҳаммани ваҳимага солиб қўйди - Фарғона.Ру ахборот агентлиги\n07:42 msk, 28 Май 2020\n01.11.2005 14:25 msk\nОммавий ахборот воситаларида хабар қилинишича, Қирғизистоннинг Жалолобод вилоятида чорва молларининг куйдирги касалига чалиниш ҳоллари аниқланган.\nАндижон вилояти ҳокимлиги мутасаддиларининг айтишларича, касаллик кириб келишининг олдини олиш мақсадида вилоят ҳокимлиги томонидан қатор чора-тадбирлар кўриляпти. Махсус штаб ташкил қилиниб, 2005 йилнинг 10 ноябригача вилоятнинг Жалолобод билан чегарадош туманларида карантин эълон қилинди.\nВилоят давлат санитария-эпидемиология назорати маркази бош врачи Абдусалим Йўлдошевнинг сўзларига кўра, айни кунларда саккиз юздан зиёд шифокор Жалолобод вилояти билан чегарадош ҳудудлардаги аҳолини тиббий кўрикдан ўтказиш, куйдирги касаллигидан сақланиш ҳақида тарғибот-ташвиқот ишларини олиб бормоқда.\n- Зудлик билан 20 дехкон, 27 мол бозори, 30 кушхона, икки юздан зиёд фермада, гўшт комбинати ва 14 терини қайта ишлаш корхонасида таҳлиллар ўтказдик, - дейди Абдусалим Йўлдошев. - Хайриятки, ҳеч қандай касаллик аниқланмади.\nАйни пайтда санэпидназорат, божхона ва чегара постлари ходимлари, қассоблар, муайян фуқаролар куйдирги касалига қарши эмланди. Шунингдек, чорва моллари ҳам. Шу билан бир қаторда аҳоли ўртасида тушунтириш ишлари кучайтирилди.\n- Тугриси, гўшт егани, айниқса колбаса егани қўрқиб қолдик, - дейди Андижон шаҳрида яшовчи Бакир Холматов. - Кичик ўғлим сосиска, колбасасиз нонушта қилмасди. Берай десам, буёқда колбасаларга ишонч йўқ. Ким билиб ўтирибди, қайдан келяпти ўзи бу касаллик, ҳайронмиз.\nОлтинкўл туманида яшовчи Бахтиёр Хўжақулов яқинда бузоқ олиб боққанини ва бузоғининг танасида қандайдир яра пайдо бўлганини таъкидлайди. Унинг айтишича, бузоқдаги яра унинг ўзига ҳам юққан.\n- Қўтирми бу ёки бошқа нарсами, билолмадим. Аммо қўлимдаги мана бу яра ҳалигача тузалмаяпти. Қилмаган дорим қолмади, ҳисоб. Бузоқни бир нарса қилиб юриб, сотиб юбордим. Энди виждоним қийналиб ўтирибди. Тузукроқ мутахассисга кўрсатсам бўларди. Балким куйдиргидир, балким куйдирги бўлмагани билан ҳайвондаги бир касалликда. Бошқаларга ҳам юққан бўлмаса эди.\nМутахассисларнинг айтишларича, жуда кўпчилик ҳайвон боққани билан ундаги касаллик ва касалликка қарши эмлаш ишларини яхши билмайди. Шу сабабли, Андижон вилоятида куйдирги касаллиги билан оғриган ҳайвон аниқланмади, деб айтишга ҳали эрта.\nОдамларнинг айтишларича, тарғибот-ташвиқот ишлари маҳалла ва хонадонларда ўтказилса яхшироқ бўларди.


Ҳиндистондаги автобус ҳалокатида 40 дан зиёд киши ёниб кетди - www.Voydod.net\nҲиндистондаги автобус ҳалокатида 40 дан зиёд киши ёниб кетди\nҲиндистоннинг Андхра-Прадеш штатида содир бўлган йўл-транспорт ҳодисаси оқибатида 40дан зиёд киши ҳалок бўлди.\nМаълумотларга кўра, Ҳайдарободдан Бангалорга чамаси48-49 кишини олиб кетаётган автобус бензин ташувчи юк машинасига урилган ва портлаб кетган.\nАйрим маълумотларга қараганда, “Volvo” автобуси бензин олиб кетаётган юк машинасини қувиб ўтмоқчибўлган, бироқ бунинг ўрнига унга урилган. Бошқа маълумотларга кўра, автобус олдин йўл тўсинига, кейин эса юкмашинасига урилган. Иккита транспорт тўқнашуви натижасида автобус бакидаги дизель ёнилғиси ёниб кетган ваёнғин чиққан.\nҲалокат пайтида йўловчиларнинг аксарияти ухлаётган бўлган. Дастлабкимаълумотларга қараганда, автобус ёниб кетишидан олдин ундан фақат тўрт нафар йўловчигина чиқишга улгурган.Ҳалокатда фақат етти киши, шу жумладан ҳайдовчи ҳам тирик қолган. Ҳозир полиция воқеа юзасидан терговишларини олиб бормоқда, дея қайд этади “The Times of India” нашри.


Тилаклар — Latifa.uz\nТилаклар ҳақида латифалар\nЎзбек, қозоқ, қирғиз далада шашлик қилиб ўтиришса, дев келиб қолибди.\n— Ҳозир уччалангни ҳам ейман. Фақат кимдан бошлашни аниқлаб олишим учун, ҳозир анави кўриниб турган тепаликка югуриб бориб, орқага қайтасизлар. Ким охири қайтса, ейишни ўшандан бошлайман, - дебди.\nУччаласи югуриб кетибди. Биринчи қозоқ, иккинчи бўлиб қирғиз қайтиб келибди.\n— Демак, биринчи ўзбекдан бошлар эканман, - деса, қирғиз девга қараб:\n— Ўзбек келмаса керак. Тепаликни орқасига ўтиб, уйига кетварди, - дермиш.\n#Миллатлар #Ўзбекона #Тилаклар\nБир йигитни сеҳргар сеҳрлаб қўйибди. У бир йилда фақат битта сўз айта олар экан. Ўша йигит чиройли қизни севиб қолибди. Унга "Мен сизни севаман" дейиш учун 3 йил ҳеч кимга гапирмай сўз йиғибди. Вақти келиб, уч йил ўтиб, йигит қизни ёнига келиб ҳаяжон билан:\n— Мен сизни севаман, - дебди.\nШунда қиз сочларини орасидан кўриниб турган наушникларни қулоғидан чиқариб:\n— А-а-а. . .!? - деган экан.\n#Ёшлар #Севишганлар #Тилаклар\nБир йигит сеҳрли чироқни топиб олибди-да, уни ишқалабди. Шу пайт ичидан жин чиқиб:\n— Тила тилагингни..., - дебди.\nЙигит ҳам шошилиб қолиб:\n— Тинч океани устидан ўтадиган кўприк қуриб бер!, - деб юборибди.\n— Эсинг жойидами?! У океан бўлса... Ўзингга фойдалироқ нарсани сўрасанг-чи, - деса, йигит:\n— Дунёдаги барча аёлларни жаврамайдиган қилиб қўй!, - дебди.\nЖин ҳам ўйланиб туриб:\n— Қаерга кўприк қуриш керак эди...?, - дермиш.\n#Аёллар #Эркаклар #Тилаклар\nКўзи ожиз чол денгиздан тилла балиқ тутиб олибди.\nШу заҳоти балиқ тилга кириб дебди:\n— Тила тилагинг! Истаган 1 та тилагингни бажараман...\nШунда чол ўйланиб туриб:ф\n— Мени чевараларим ҳовлимда олмос тошларни ўйнаб ўтирганини уйимнинг 7-қаватида туриб томоша қилишни истайман.\n#Уддабуронлар #Қариялар #Тилаклар\nБир куни жин уч кишини ушлаб олибди. Хитойлик, ҳинд ва ўзбек. Уччаласига шарт қўйибди. "Хохлаган нарсангиз билан ўзингизни ҳимоя қилинг. Мен муштум билан ураман". Биринчи бўлиб хитойлик ўртага чиқибди.\nЖин: Ўзингни нима билан ҳимоя қиласан?\nХитойлик: Буюк Хитой девори билан.\nЖин бир уришда Хитой деворини парчалаб иккинчи уришда хитойни уриб ўлдирибди.\nНавбат ҳиндга келибди. Ҳинд йога усулларидан фойдаланиб алланима бир ҳолатда ўтирибди. Жин ураверибди, ураверибди. Ҳиндга хеч нарса қилмабди. Охири чарчаган жин ўзбекдан сўрабди:\n— Сен нима билан ҳимояланасан?\n— Ҳинд билан.\n#Уддабуронлар #Миллатлар #Тилаклар #Эртаклар\nБир бойнинг камбағал қўшниси бор экан. Бир куни бой камбағал қўшнисини деворидан мўраласа, камбағал кўзани силабди. Ичидан жин чиқибди-ю, — Амрингизга мунтазирман, - дебди.\nКамбағал қўшниси жинга қараб:\n— Битта чой дамлаб кел!, - деса, зум ўтмай жин чойнакда чой олиб келибди.\nБуни кўрган бой югуриб чиқиб қўшнисига:\n— Шу кўзани менга сот! Истаган пулингни бераман, - деб ёлворибди. Камбағал бойни ҳамма пулларини, уйини, хазинасини олиб, кўзани унга берибди.\nБой хурсанд бўлиб, эски кулбага кирибди-да, кўзани силабди:\n— Амрингизга мунтазирман, - деб чиқибди жин ичидан.\n— Менга катта сарой, беҳисоб тилла бер!, - деса, жин:\n— Буни иложи йўқ. Чунки мен фақат чой дамлашни биламан, - дермиш.\n#Пул-бойлик #Қўшнилар #Шоҳ-бой #Тилаклар\nБир одам сеҳрли чироқ топиб олибди ичидан жин чиқиб тила тилагингни, - деса.\n— Эр бўлиш жонга тегди эрталабдан кечгача эшакдай ишлайсан хотиним уйда мазза қилиб ўтиради мани ишлаганимни кўрмийди қадримга етмийди. Кел мени хотинимни ўрнига, хотинимни мани ўрнимга алмаштириб қўй бир қадримга етсин, - дебди.\n— Хўп, бўлади, - дебди.\nЭрталаб туриб қараса хотини билан жойи алмашиб қолибди. Хотини ишга кетибди.\nАкамиз эса эрталабдан ҳовли супурибди, кир ювибди, болларни боғчага обориб олиб келибди. Овқат қилибди, уни устига хотини ишдан келиб акамиздан айб топиб уришибди. Шу тарзда бир ой ўтибди. Охири жонига тегиб Жинга айтибди:\n— Жин, мени ўз холимга қайтар. Хотинларга ҳам осон эмас экан, - деса.\n— Жин бу хали холва, буни иложи йўқ энди, кеч дебди,\n— Иее, нега иложи йўқ? Нега кеч? - деса.\nЖин акамизга қараб:\n— Сиз ҳомиладорсиз, - дермиш.\n#Эр-хотин #Аёллар #Эркаклар #Тилаклар #Оила\nБир куни Ахмадбой балиқ овига борибди. Қармоғига тилла балиқ илинибди.\n— Тила тилагингни! 3 та тилагингни бажо келтираман! – деса, Ахмадбой:\n— Сен шу 3 та тилакни бажариш қобилиятингни менга бериб тургин! Келгуси йил 6 та қилиб қайтараман... – деган экан.\n#Ҳайвонот #Ўзбекона #Тилаклар\nКунларнинг бирида чол балиқ овлаб ўтириб, олтин балиқни ушлаб олибди.\n— Тила тилагингни! Ҳаммасини бажо келтираман. Фақат мени қўйиб юбор...!\n— Мени уч тилагим бор. Шулар қачон амалга ошса, сени денгизга қўйиб юбораман.\n1. Қачонки бу аҳмоқлар сўнгги русумдаги iPhone ва данғиллама тўйлар қилиш учун кредитлар олишни бас қилса!\n2. Қачонки айрим раҳбарлар ёлғон гапиришни бас қилса!\n3. Қачонки коллеж ўқувчилари уйда унутиб қолдирган телефони учун ярим йўлдан орқага қайтишни бас қилса!\nРанги оқариб кетган балиқ чолга қараб:\n— Мени тушликка емоқчимидингиз? - дермиш.\n#Ёшлар #Қариялар #Бошлиқлар #Фирибгарлар #Тилаклар #Қарз\nБир одам тилла балиқ тутиб олиб, дебди:\n— Машина ва уй хоҳлайман!\n— Арендами ёки давлатдан кредитми?\n— Пахта ёғида қовурайми ёки писта ёғидами? Танла!


Европа комиссияси Россияга қарши санкцияларни кучайтиришни таклиф қилди\n5 May 09:50 Ўзбекистон янгиликлари\nSWIFT банк сектори ЕВРОПА ЕВРОПА ИТТИФОҚИ НЕФТ нефт эмбаргоси РОССИЯ САНКЦИЯЛАР УКРАИНА ЭМБАРГО\nЕвропа Иттифоқи Россия иқтисодиётини санкциялар орқали модернизация ва диверсификация қилиш имкониятларидан маҳрум қилишни режалаштирмоқда.\nСанкцияларнинг асосий элементи нефт эмбаргосидир, бироқ уни жорий этишда муаммолар мавжуд эди.\nЕвропа нефт эмбаргоси Владимир Путиннинг иқтисодий тинчликни таъминлаш бўйича энг радикал чораларидан биридир. Нефт ва газ сектори Россияга бюджет даромадларининг ярмини ва экспортнинг ярмидан кўпини олиб келади ва у Европага газнинг 70 фоизини ва нефт ва нефт маҳсулотларининг 60 фоизини сотади. Икки ярим ойлик уруш давомида Европа Иттифоқи нефт учун 20 миллиард евродан, газ учун 30 миллиард евродан ортиқ пул тўлаган.\n«Энди биз нефт эмбаргосини таклиф қилмоқдамиз. Россиянинг барча нефт ва нефт маҳсулотларини, ҳам денгизда, ҳам қувур линиясида импорт қилинишини бутунлай тақиқлаш», деди фон дер Ляйен.\nБешинчи санкциялар тўпламида Россиядан кўмир сотиб олишдан бош тортиш каби, нефт эмбаргоси босқичма-босқич жорий этилади. Европа Комиссияси нефт импорти учун олти ойлик ўтиш даврини таклиф қилди ва шу йил охиригача Россия нефт маҳсулотларидан воз кечмоқчи.\nВенгрия ва Словакия нефт эмбаргосини 2023 йил охиригача кечиктириш ҳуқуқини олиши мумкин.\n«Ўзингизни алдаманг: бу осон бўлмайди. Европа Иттифоқининг баъзи давлатлари Россия нефтига қаттиқ қарам. Биз буни ҳал қилишимиз керак», – деди фон дер Ляйен.\nВенгрия нефт эмбаргосига кескин қаршиликни давом эттирмоқда. Венгрия ташқи ишлар вазири Петер Сиярто, агар Россиядан нефт қувури орқали импорт қилинмаса, унинг мамлакати Россияга қарши янги энергия санкцияларига рози бўлишини айтди.\n«Кейинги йил муддат билан нефт таъминотини босқичма-босқич тўхтатиш – бу қўллаб-қувватланмайдиган қарор, чунки Венгриянинг хавфсиз энергия таъминоти санкциялар пакети туфайли бутунлай йўқ қилинади», деди Сижарто.\nФото: Европа Иттифоқи Украинадаги уруш учун Россия Федерациясига қарши янги санкциялар тайёрлади ва босқичма-босқич нефт эмбаргоси тўғрисида қарор қабул қилди.\nЕвропа Иттифоқи Россиянинг энг йирик банки Сбербанкни SWIFT тизимидан узиб қўйишни, Россиянинг учта телеканали трансляциясини тақиқлашни ва санкциялар рўйхатини кенгайтиришни, жумладан, Бучада тинч аҳолини ўлдиришда иштирок этган россиялик ҳарбийлар орқали кенгайтиришни режалаштирмоқда.\nЯнги санкциялар пакетининг мумкин бўлган мақсадлари орасида Ғарб матбуоти Патриарх Кириллни ҳам, МКБ ва Россельхозбанк банкларини ҳам номлади. Бундан ташқари, Европа танкерларига Россия нефтини ташишни тақиқлаш ҳам муҳокама қилинди, бу Россиядан нафақат Европага, балки санкциялар қўлламаган давлатларга, биринчи навбатда, Хитой ва Ҳиндистонга экспортга ҳам таъсир қилади.\nЕврокомиссия, шунингдек, россияликларга ўз ҳудудида кўчмас мулк билан боғлиқ операцияларни тақиқлашни таклиф қилди, деб ёзади Bloomberg қарор лойиҳасига таяниб. Агар тақиқ ушбу шаклда тасдиқланса, Европа Иттифоқи кўчмас мулк ҳуқуқларини Россия фуқаролари ва резидентларига, шунингдек, Россия юридик шахсларига тўғридан-тўғри ёки билвосита ўтказиш ёки сотишни тақиқлайди. Европа иқтисодий ҳудуди (ЕЕА) ёки Швейцарияда яшаш учун рухсатнома ёки фуқароликка эга бўлганлар учун истисно қилинади.\nЯнги санкциялар рўйхатидаги тафсилотлар ва аниқ номлар кейинроқ маълум бўлади, фақат Европа Комиссиясининг таклифлари (аслида Европа Иттифоқи ҳукуматлари) Европа Иттифоқининг барча 27 давлати элчилари томонидан муҳокама қилинган ва маъқулланганидан сўнг ва матн расмий Европа журналида нашр этилганидан кейин маълум бўлади.\n«Путин Украинани дунё харитасидан ўчириб ташламоқчи эди. У, албатта, муваффақиятга эриша олмайди. Бунинг тескариси: Украина бир турткида кўтарилди, унинг мамлакати Россия эса чўкмоқда», — деди Европа Комиссияси раҳбари Урсула фон дер Ляйен Европарламентда олтинчи санкциялар пакетини тақдим этар экан.\n«Ўзгидромет» дам олиш кунлари об -ҳаво маълумотларини эълон қилди


Бахтли оила: Жамбилда 258 оила уйли бўлди\nНур-Султон: 23 °С\nКоронавирусга чалинган шифокорларга Қозоғистонда 2 млн тг товон пули берилмоқда\nҚозоғистонда коронавирусдан соғайганлар сони 80 мингдан ошди\nПрезидент ишлаб чиқариш ва савдони ривожлантириш бўйича кўрсатмалар берди\nҚозоғистонга келадиган чет элликларга қандай талаблар қўйилади\nҲар иккала ўпкаси шикастланган 90 ёшли онахон пневмонияни енгди\nАфғонистон гуманитар ёрдам учун Қозоғистонга миннатдорчилик билдирди\nКоронавирус юқтирган 500 нафар тиббиёт ходимига товон пули тўланди\nДам олиш кунлари жала ва дўл ёғади\nКоронавирус вакцинаси билан қариялар ва шифокорлар биринчи бўлиб эмланади\nКоронавируснинг кунлик ўсиши 0,5%гача камайди\nЎтган суткада коронавирус аломати бор пневмония билан 934 киши касалланди\nКеча Қозоғистонда 1,8 минг киши коронавирусдан соғайди\nҚозоғистонда карантин тадбирларини босқичма-босқич олиб ташлаш режаси тасдиқланди\nСўнгги бир кунда Қозоғистонда 476 киши коронавирусни юқтирган\n13 Декабрь 12:12\nTARAZ. Kazinform – Жамбил вилоятида «Бахтли оила» дастури бўйича жами 2 миллиард 902 миллион тангалик 338 ариза келиб тушган, - деб хабар беради Kazinform мухбири.\nШулардан 258 оилага жами 2 миллиард 234 миллион танга кредит берилиб, уйли бўлишди. Бундан ташқари 80 оила учун 680 миллион атрофида ипотека кредити берилиши режалаштириган. Бу ҳақда вилоят қурилиш бошқармаси раҳбари Жайиқбай Шалдаров айтиб берди.\n«Юртимизда жорий йил июлдан бошлаб «Нурли ер» дастури бўйича «Бахтли оила» бюджетдан кредитлаш дастури бошланди. Дастурда фақат 3 тоифа бўйича ижтимоий кўмакка мухтож оилалар иштирок эта олишади. Улар: 4 ва ундан ортиқ фарзанди бор, имконияти чекланган бола асраб ўтирган ва тўлиқ эмас оилалар. Тараз шаҳри бўйича жами турар жой навбатида турган 18 минг 565 нафар фуқаронинг 1794 нафари ана шу тоифага киради. Республика бўйича дастурга 50 миллиард танга маблаҳ ажратилган бўлса, шунинг 3 миллиарди бизнинг вилоятимизга тегишлидир», - деди Ж.Шалдаров.\nБундан ташқари, жорий йил август ойидан бери кўп фарзандли оилаларга сотиб олиш ҳуқуқисиз 142 квартира улашилмоқда. Шунингдек, «Қарасу» микрорайонида вилоят ҳокимининг топшириғи билан 180 квартирали тўртта ётоқхона турар жой навбатида турган оилаларга қонун доирасида берилмоқда.\nМуаллиф: Ғибрат Сембай


Шойгу 3 ҳафтада биринчи марта Украинадаги урушга изоҳ берди | Qalampir.uz\nШойгу 3 ҳафтада биринчи марта Украинадаги урушга изоҳ берди\nОлам\t19 Апрель 21:53 27701\nРоссия ҳарбийлари Украинадаги "махсус операция" доирасида ДХР ва ЛХРни "озод қилиш" режасини изчил амалга оширмоқда. Бу ҳақда Россия Федерацияси Мудофаа вазири Сергей Шойгу бугун, 19 апрель куни ҳарбий идора коллегиясида сўзлаган нутқида айтиб ўтди.\nШу билан бирга, Россия Мудофаа вазирлиги раҳбари Ғарб давлатларини Украинадаги жанговар ҳаракатларни имкон қадар узайтиришни хоҳлаётгани учун қоралади.\n“АҚШ ва унинг назорати остидаги Ғарб давлатлари махсус ҳарбий операцияни имкон қадар чўзиш учун ҳамма ишни қилмоқда. Хорижий қурол-яроғ етказиб бериш ҳажмининг ортиб бораётгани уларнинг Киев режимини “охирги украиналикгача” курашишга ундаш ниятини яққол кўрсатиб турибди”, дея вазирнинг сўзларидан иқтибос келтирган ТАСС.\nСергей Шойгунинг ҳарбий ҳайъатдаги чиқиши вазирнинг уч ҳафта ичида биринчи марта омма олдида кўриниши бўлди. У охирги марта 29 март куни “ҳарбий операция” бориши ҳақида фикр билдирган. Ва бундан олдин у 11 мартдан бери оммага кўринмаганди. Оммавий ахборот воситаларида вазирнинг бетоблиги ҳақида тахминлар пайдо бўлганди.\n19 Май 11:12 59849\n18 Май 22:13 33331\n18 Май 16:28 29884


9 май - хотира ва қадрлаш куни: жасорат, бурч, матонат\nЁРУҒЛИККА ТАЛПИНИБ ЯШАГАНМИЗ,\n- дея уруш даври заҳматларини хотирлайди хўжаободлик райҳон она уркунбоева.\n- Назаримда уруш йиллари халқимиз учун гўё зулмат эди. Ўша даврни худди ёруғликка талпиниб яшагандай ёдга оламан. Отам, акаларим урушга кетиб, отам 2 ойда ногирон бўлиб, акам эса 3 йилда бир оёғидан ажраб қайтиб келди, - дея ҳикоя қилади онахон.\n- Даладаги бутун ишлар биз - хотин-қизлар, болаларнинг зиммасида эди. Ҳозиргидай гулдурос солиб ишлайдиган техникалар қаёқда дейсиз? Ҳар бир одамга бир гектардан ер бўлиб бериларди. Шунча ердаги буғдойни ўрсангиз, бир дона нон бериларди. Мен тез ўрардим. Нонни ҳам кўп олардим. Ёш боласи бор аёллар билан нонимни баҳам кўрардим. Кўзларида ёш билан дуо қилишарди. Баъзан ўша олган дуоларим туфайли ҳам шунча узоқ яшаётгандирман, деб қўяман ўзимча.\nОнахон билан учрашиб, суҳбатлашиш жараёнида бир нарсага амин бўлдик: инсон ҳаракати ва меҳнати натижасида ҳаётида учраган ҳар қандай қийинчиликларни енга оларкан. Райҳон онанинг умри бунга бир мисолдир.\nИккинчи жаҳон урушида қозонилган ғалабага Райҳон она Уркунбоева ғайрат-шижоат ва қилган меҳнатлари билан ҳисса қўшди. Урушдан кейинги оғир, тикланиш йиллар машаққати, азобини Райҳон онанинг ўзигина эмас, фарзандлари ҳам кўришди. Ҳатто ўшанда эндигина 9 ёшга кирган қизи Қумрихон ҳам фермада онасига ёрдам берарди.\n- Юнусжон исмли полвон ўғлим бор эди, - дея ҳикоясини давом эттиради Райҳон она ғамли овозда. - 4-синфда ўқирди. Бир куни чой дамланадиган чойнакни синдириб қўйди. Мен ҳеч нарса демадим, танбеҳ бермадим. Бечора болам оиладаги етишмовчилик устига қилган ишидан ҳижолат бўлиб: "Она, мен катта бўлсам, сизга кўп чойнак, пиёлалар олиб бераман", деди. Шу боламга кўз тегдими, болалигидаёқ бевақт вафот этди. Ҳали ҳануз гапларини эслаб, юрагим эзилиб кетади.\nОнанинг умр йўлдоши Холбой ота узоқ йиллар хўжалик чорвасида меҳнат қилди. Онахон билан олти нафар фарзандни тарбияладилар. Аммо болалари камолини кўриш насиб қилмаган экан. Райҳон она турмуш ўртоғидан сўнг фақат болаларига суянди...\nТақдирнинг бевақт бу айрилиғига ҳам бардош берган аёл бутун аламини меҳнатдан олди. Ҳаётининг мазмуни бўлган фарзандларини оёққа турғазиш, уйли-жойли, касб-корли қилиш учун тиним билмади. Ҳам оталик, ҳам оналик меҳрини бериб, уларни элга қўшди. Гарчи аёллик бахтию нашидасини суролмаган бўлса-да, оналик, бувилик саодатига етди.\nБугун олти фарзанди ўзларидан кўпайиб, 25 нафарга етишди. 15 нафар чевараси, битта эвараси бор. Салкам бир асрни қаршилаётган Райҳон она Уркунбоева бугун, нафақат, Манак қишлоғида, балки Хўжаобод туманидаги табаррук онахонлардан биридир.\nУруш туфайли кўп азоб ва қийинчиликларни бошидан ўтказган онахон бугунги осуда ҳаётимизни алқаб, мана шундай дориломон кунларга етганига шукурлар келтиради. Фарзандларига, ёшларга бугунги тинч, тўкин ва фаровон ҳаётнинг қадрига етишни бот-бот такрорлайди, юртимизга кўз тегмасин, дея дуолар қилади. Бир асрни қарши олаётган Райҳон она каби табаррук кексаларимиз дуолари ила тинчлигимиз барқарор, ҳаётимиз тўкис ва янада фаровон бўлишига асло шубҳа йўқ.


Қирғизистонда қамоқдан қочган учовлон бир умрга қамалди\n24 январ 2018, Тошкент вақти: 12:35\n29 июнь куни Бишкек шаҳрининг Свердлов туман суди қамоқдан қочган уч кишининг иши бўйича ҳукм чиқарди. Улар умрбод қамоқ жазосига ҳукм этилдилар ҳамда уларга қарашли мол-мулкнинг бир қисми мусодара этиладиган бўлди.\nМазкур иш бўйича яна бир эркак ва бир аёл судланди. Улар қочоқларни яширганликда айбдор, деб топилдилар. Суд эркакни тўрт йилга қамаш, аёлни эса тўрт йилга шартли равишда озодликдан маҳрум қилиш ҳақида ҳукм чиқарди.\nЎтган йил октябрида Бишкек яқинидаги 50-тергов изоляторидан 9 киши қочиб кетганди. Қочаётганда тўрт нафар қўриқчини ўлдирган бу одамларнинг аксарияти диний экстремизмда айбланган. Қочоқларнинг уч нафари ҳуқуқ-тартибот ходимлари билан отишма чоғида ҳалок бўлган, олти нафари ушланган. Кейинроқ расмийлар қўлга олинганларнинг уч нафари юрак хуружи ва миясига қон қуйилишидан ўлганини билдирганлар. Аммо бу иддао жамоатчилик томонидан шубҳа билан қабул қилинган.


“Толибон” Қатардаги музокараларни тарк этди | Qalampir.uz\n“Толибон” Қатардаги музокараларни тарк этди\nОлам\t09 Февраль 19:37 7632\n“Толибон” вакиллари Қатар пойтахти Доҳада ўтказилаётган Афғонистонда вазиятни ҳал қилиш бўйича музокараларни тарк этди. Бу ҳақда Афғонистон Миллий ярашув кенгаши раиси Абдулла Абдулла маълум қилган.\n“Толиблар музокаралардан чиқди ва қолганларнинг баъзилари эса тинч мулоқотга кириша олмаяпти”, дейди Абдулла Абдулла.\nҚайд этиш керакки, жорий йилнинг январь ойида “Толибон” вакили Забиулла Муджахид агар АҚШ Афғонистонга авиазарбалар беришни давом эттирса, ҳаракат буни Доҳа тинчлик жараёнини қасддан бузиш сифатида баҳолашини айтган эди.\nМаълумот ўрнида, 2020 йил февраль ойи охирида Қатарда бўлиб ўтган маросимда АҚШ ва “Толибон” 18 йилдан ортиқ давом этган урушдан сўнг, биринчи тинчлик битимини имзолади. Унга кўра, 14 ой ичида АҚШ Афғонистон Ислом республикасидан қўшинини олиб чиқиб кетиши ва маҳбуслар алмашинувидан кейин, афғонлараро мулоқотнинг бошланиши керак эди.\nЎша пайтдаги АҚШ Давлат котиби Майк Помпеонинг сўзларига кўра, Қўшма Штатлар 2021 йил майигача Афғонистондан ўз қўшинларини тўлиқ олиб чиқишни режалаштирган.\nАммо кейинчалик, Пентагон вакили Жон Кирби толиблар Вашингтон билан келишувдаги ваъдаларини бажармаганини айтди. Кирби ўшанда “Толибон” вакилларини терактлар уюштиришда ва афғон аскарларига ҳужум қилишда айблаганди.\nЎз навбатида, “Толибон” бу баёнотларни рад этиб, Доҳада имзоланган битимга риоя қилинганини таъкидлаган.\n10 Июнь 15:45 39254\n10 Июнь 20:28 31045\n09 Июнь 22:25 28546\n11 Июнь 19:36 21620\n09 Июнь 13:57 20976


Тунисдаги теракт бўйича янги тафсилотлар маълум қилинди | Qalampir.uz\nТунисдаги теракт бўйича янги тафсилотлар маълум қилинди\nОлам\t06 Март 16:54 3783\nТунисдаги АҚШ элчихонасида худкуш-террорчи томонидан уюштирилган теракт оқибатида хавфсизлик органи ходимларининг 5 нафари жароҳатланди. Бу ҳақда “Mosaique FM” хабар бермоқда.\nТеррорчи элчихона ёнида мотоциклида йўлма-йўл хавфсизлик кучларига ҳужум қилган ва ўзининг “худкуш камари”ни ишга солган.\n"Бухейра туманидаги AҚШ элчихонасида содир этилган теракт оқибатида беш нафар хавфсизлик хизмати ходими турли даражадаги тан жароҳати олди", деб хабар беради радиостансия ўз манбаларига таяниб. Қуролланган шахснинг ўзи портлаш натижасида воқеа жойида ҳалок бўлган.\nВоқеа жойига тез ёрдам машиналари етиб келган.\nТунисда фавқулодда ҳолат 2015 йилдан бери амал қилмоқда. 2015 йил июнь ойида Туниснинг Соуссе вилоятидаги Эл-Кантауи курортида содир этилган терактда 40 киши ҳалок бўлган эди. Пойтахтдаги Бардо миллий музейи ҳам ҳужумга учраганди. 2015 йил ноябрь ойида эса мамлакат пойтахтида худкуш-террорчи президент қўриқчилари ходимларига ҳужум қилди.\n2015 йилдаги қатор терактлардан сўнг Тунис ҳукумати хавфсизлик чораларини кучайтирди. Бу, ўз навбатида, Шимолий Aфриканинг ушбу мамлакатига чет эллик сайёҳлар оқимини тиклашга имкон берди.\n26 Март 14:21 57131\n26 Март 15:58 53295\n27 Март 14:29 47092\n28 Март 15:16 41764\n28 Март 10:15 38993


НҲҲ лойиҳалари: электрон тижоратда ҳужжатларга талаблар | NORMA.UZ\nҚонунчиликда янги НҲҲ лойиҳалари: электрон тижоратда ҳужжатларга талаблар\nЯгона порталда Электрон тижоратда битимларни бажариш бўйича электрон ҳужжатларга талаблар тўғрисидаги низом муҳокама учун жойлаштирилди.\nЛойиҳа билан электрон тижоратда (ЭТ) фойдаланиладиган ва битимни тузиш, бажариш ва етказиб берилган товарлар, бажарилган ишлар (кўрсатилган хизматлар) учун тўлов амалга оширилганлиги фактини тасдиқлайдиган электрон ҳужжатларнинг намунавий шаклларига асосий талабларни кўзда тутади.\nБундай ҳужжатлар жумласига, хусусан:\nэлектрон шаклдаги ҳисобварақ-фактура;\nэлектрон шаклдаги бажарилган ишлар далолатномаси;\nэлектрон шаклдаги квитанция ва чек киради.\nҲужжатларга асосий талаблар жумласига, Низомга асосан қуйидагилар киради:\nтартиб рақами ва тузилган сана;\nшартнома тарафларининг номи, шунингдек уларнинг СТИР;\nтоварлар (ишлар, хизматлар)нинг номи, ўлчов бирлиги ва шартномага асосан қиймати;\nимзоланган сана ва тарафларнинг ЭРИ.\nБошқа майдонлар фаолиятнинг ўзига хос хусусиятларидан келиб чиқиб тўлдирилади.\nЭлектрон ҳужжатларга қонунчилик ёки битим тарафлари томонидан бошқа талаблар қўйилиши мумкин.\nШартномада айтиб ўтилишича, хўжалик юритувчи субъектлар (B2B*) ўртасида, шунингдек хўжалик юритувчи субъектлар ва давлат органлари (B2G) ўртасида ЭТда битим бажарилганлигини тасдиқлаш учун чек ва квитанциялардан фойдаланишга йўл қўйилмайди. Кўрсатилган ҳужжатлар ЭТда жисмоний шахслар (В2С; G2C) билан, шунингдек давлат органлари ва хўжалик юритувчи субъектлар (G2B) ўртасида битимни бажаришда расмийлаштирилади. G2C ва G2B турдаги битимлар ИДХЯП, давлат органларининг расмий веб-сайтлари ёки бошқа инфотизимлар ва электрон ҳукумат ресурслари орқали расмийлаштирилади.\nЭлектрон ҳужжатлар ўрнатилган тартибда расмийлаштирилган шу каби қоғоздаги ҳужжатларга тенглаштирилади.\nЛойиҳа келишув босқичида ҳамда ўзгартирилиши, тузатиш киритилиши ёки рад этилиши мумкин. Олег ЗАМАНОВ, экспертимиз. Мавзу бўйича материал:\nВ2B (ингл. Business-to-Business) – тижорат ташкилотлари ўртасидаги ўзаро муносабатлар;\nВ2С (ингл. Business-to-Сonsumer) – ташкилот ва истеъмолчи ўртасидаги ўзаро муносабатлар;\nB2G (ингл. Business-to-Government) – ташкилот ва ҳукумат ўртасидаги ўзаро муносабатлар;\nG2B (ингл. Government-to-Business) – ҳукумат ва ташкилот ўртасидаги ўзаро муносабатлар;\nG2C (ингл. Government-to-Citizen) – ҳукумат ва фуқаро ўртасидаги ўзаро муносабатлар. Поделиться:


79 ёшли онасини бўғиб ўлдирган хатирчилик қотилга ҳукм ўқилди\n19:44 / 21.02.2016\nНавоий вилояти прокуратураси тергов материаллар асосида мазкур вилоятда истиқомат қилувчи фуқаронинг ўз онасини ўлдиргани ҳақидаги маълумот “Ҳуқуқ” газетасида чоп этилди.\nНашрнинг ёзишича, 2015 йилнинг 2 август куни икки нафар фарзанднинг отаси бўлган йигит маҳалладаги тўйдан ичиб келиб, жанжал кўтаради. Аввал хотини, кейинчалик тандирхонада бошини ювиб ўтирган онасини кўриб қолиб, унга ташланади. Бечораҳол она эса қочишга уринади. Шайтон йўлдан урган, ғафлат ва иблис шаробига тўйинган ўғил, онасига бир зумда етиб олиб, тепкилашга тушади. Бу пайтда уйда бўлган хотини ва жиянлари бечора онани баъзўр модаркушнинг чангалидан қутқаришади. Аммо ваҳший қотил барибир шаштидан тушмайди. Яна кекса онасини тепкилаб, охири бўғиб ўлдиради.\nАниқланишича, йигит уйланганидан сўнг, буткул ўзгарган. Оилада тез-тез қайнона-келин можаролари бўлиб турган. Шу сабаб она-бола ўртасидаги муносабатларга ҳам дарз кетган. Охир-оқибат беқарор йигит ўз туққан онасини ўлдириб, кечирилмас гуноҳга ботди.\nЎзбекистон Республикаси ЖКнинг 2-қисми “в, ж” бандларида назарда тутилган жиноятни содир этгани учун қотил 17 йил муддатга озодликдан маҳрум этилди.


Мамлакатлар Британия билан авиақатновларни тўхтатмоқда. Қиролликда коронавируснинг янги тури тарқалган\nЕвропанинг қатор мамлакатлари Британия билан авиақатновларни тўхтатмоқда. Ҳозиргача Нидерландия, Италия ва Бельгия Британия билан қатновларни вақтинча тўхтатган.\nМаълум бўлишича, Европа мамлакатлари ортидан Кувайт ва Британия билан қуруқликда чегараси бўлган Ирландия ҳам қироллик билан авиақатновларни тўхтатган. Нидерландия, Италия ва Бельгия Британия билан авиақатновларни ҳозирча 1 январгача тўхтатган. Нидерландия ҳукумати Европа Иттифоқининг бошқа мамлакатларини ҳам «Британияни иҳоталаш» режасига қўшилишга чорламоқда.\nМамлакатлар Британия билан авиақатновларни тўхтатишига сабаб қиролликда коронавируснинг мутацияга учраган янги тури тобора кенг тарқалмоқда. Европа Иттифоқи мамлакатлари эса худди ўтган йили бўлгани каби бу йил бошида ҳам вирус яна тарқалиб кетишидан хавотирда. Шу сабаб қитъанинг қолган мамлакатлари ҳам Бирлашган қироллик билан қатновларни вақтинча тўхтатиш ҳақида ўйламоқда.\nБританияда тўртинчи (яъни энг юқори) эпидемиологик хатар даражаси эълон қилинган. Мамлакатда кескин карантин чоралари жорий этилмоқда. Фақат рождество куни (25 декабр) мамлакатда чекловлар бироз юмшайди. Британияда фақат бирламчи эҳтиёж маҳсулотларидан ташқари нарсалар савдоси билан шуғулланувчи дўконлар ёпилган, Лондонда одамлар кескин карантин чораларига қарши намойишга ҳам чиқишди.\nМамлакатда кескин чекловлар эълон қилингани сабаб вокзалларда тирбандлик кузатилмоқда. Кўпчилик рождествогача ота-онаси ёки яқинларининг уйига боришга улгуриб қолиш учун поездларга интилмоқда.\n20 декабр ҳолатига кўра Британияда 2 миллион киши коронавирус юқтирган. Касаллик қироллик бўйлаб 67 мингдан кўпроқ одамнинг умрига зомин бўлган. Дунё бўйлаб эса 76,4 миллион киши вирус юқтириб, 1,7 миллионга яқин одам коронавирус сабаб вафот этди.


28 январ 2022, Тошкент вақти: 14:26\nБаҳром Ëқубов Озодлик билан суҳбатда "халққа яқин ва халқ тушунадиган тилда" кино олишга интилганини айтган эди.\nЎзбекистон ва қўшни мамлакатларда таниқли бўлган кинорежиссёр Баҳром Ёқубов 12 март куни Тўйтепада дафн қилинди. У 11 март куни 60 ёшида Тошкентда оламдан ўтган эди.\nТаниқли киночи Элжон Аббосов икки кун олдин уни тетик ва бардам ҳолда кўрганини айтади. Кинорежиссёр Улуғбек Йўлдошевга кўра¸ Ëқубов оний юрак хуружидан оламдан ўтган.\nМустақилликнинг илк йилларида бўшаб қолган кино залларини тўлдирган бу соҳир «эртакчи» ҳақида ëзган тармоқ унинг актриса Диана Ягофарова билан ишқий муносабатига урғу бермоқда.\nШу хабарларга мувозанат ўлароқ киночи Баҳром Ëқубов ижоди ҳақида батафсил тўхталишга қарор қилдим.\nДафтаримни варақлаб қарасам, Баҳром Ëқубов билан 2004 йилдан бери Озодликда мунтазам суҳбатлар қилиб келган эканман. Раҳматли Озодлик радиосида чиқишдан қўрқмайдиган ва ҳар қандай саволга жавоб берган очиқ фитратли ижодкор эди.\nОхирги марта 2019 йилда суҳбатлашибман. «Шум бола» фильмини суратга олган Дамир Салимов вафоти муносабати билан «етим қолган кино ҳақида» дардлашгандик.\nБаҳром Ëқубовнинг тўлиқ метражли илк фильмидаги бош қахрамон - Сарвиноз ролини хонанда Шаҳзода (Зилола Мусаева) ижро этган эди.\nОхирги суҳбатларимиздан бирида у ҳозир қамоқда жазо ўтаëтган собиқ Бош прокурор Рашитжон Қодиров жиноятлари ҳақида бадиий фильм суратга олиш режасини айтган эди.\nБаҳром Ëқубов Озодлик билан суҳбатда халққа тушунарли кино яратишни мақсад қилганини таъкидлаган эди.\nЎша суҳбатни бугун қайта эшитдим. «Мен кинога кириб келганимда, Феллини ëки Тарковский каби артхаус киночилар шахсига сиғиниш бор эди ҳамкасбларимда. Мен эса халққа яқин ва халқ тушунадиган тилда кино олишни истардим. Масалан, Тарковскийнинг «Сталкер» фильмини афкор омма тушунмайди. Аммо Фрэнсис Форд Коппола суратга олган «Хоч отаси» (Ўзбек тилига "Чўқинтирган ота" деб таржима қилинган) фильмини оддий ўзбек қассоби ҳам ич-ичидан ҳис қилади. Актёрлар билан бирга кулади, кўз ëшлар тўкади. Албатта, Коппола миллионлаб доллар эвазига бу кинони олди. Копполла киносининг яна бир қиммати халқчиллигида эди. Шу жиҳатни мен камтар бюджет доирасида амалга оширгим келди. Илк лойиҳа «Сарвиноз» фильми эди. Фильмда ўз ўғлига бой ва қудратли амалдор қизини олиб бермоқчи бўлган мулозим риëкорлиги акс эттирилади».\nЎзбек киноларининг бош мотиви севги-муҳаббат.\nЎз ижодини 1989 йилда “Ёш ёзувчининг кундалиги” номли қисқа метражли фильмни тасвирга олишдан бошлаган Баҳром Ёқубов ижодий фаолияти давомида “Сарвиноз”, “Бахт учун миллион”, “Ташландиқ”, “Ёндиради, куйдиради”, “Фотима ва Зуҳра”, “Сўғдиёна”, “Жодугар”, “Мажруҳ”, “Ичкуёв”, “Суперкелинчак”, “О, Марям, Марям” каби кўплаб фильмларни суратга олди.\n"Зар" қадрини заргар билар\nБу киноларга баҳо бериш учун Ўзбекистондаги мунаққидларга юзландим. Кўпчилиги аëл бўлган бу мунаққидлар «ўзи суратга олган аëлни тўшагига судраган шилқим ҳақида ҳеч нарса демаймиз», дея бир овоздан рад этишди.\nСанъатшунос Акмал Ризаев эса, суҳбатда рози бўлди:\n«Мен шу қадар қари одамманки, кинотеатрда икки сериялик кинони 10 тийинга томоша қилганимни эслай оламан. Шу маънода Баҳром Ëқубовни 10 тийинга кино олишни уддалаган ноëб режиссер дейман. Албатта, 10 тийин бу кўчма маънода. Беш йилча олдин Олма-отага Мустафо Чўқай фильми ижодкорлари билан учрашувга борувдим. Яхши кино. Тахминан 3 миллион евро сарф бўлган. Кинотеатрга бориб томоша қилдим. Зал деярли бўш эди. Бир- икки қозоқ йигитлар севгилиси билан ўпишиш учун кирган, деб ўйладим. Фильмни кўриб бўлиб ташқарига чиқсам, «Фотима ва Зуҳра» - ўзбек киноси" деган афиша осиғлиқ турибди. Кечгача вақтим бор, шу кинони кўрақолай, деб кассага борсам, кассир хола «билет жўқ» деди. Қарасам, одам ëпирилиб киряпти. Киночилар уюшмаси телефони ортидан «по блату» қилиб, кинозалга кирдим. Томошабинлар экрандаги қаҳрамонлар билан бир тан, бир жон бўлиб ўтиришарди. Фильм охирига бориб бир икки кўнгли нозик эжалар ҳиқиллаб йиғлашди. Ëш қозоқ қизлар рўмолчаси билан намланган кўзини артишди. Бир- икки қозоқ йигитлар салбий қахрамонни сўкиб ҳам қўйишди. Фильм тугаб сўнгги мусиқий парча кетаëтганида ҳеч ким шоша - пиша зални тарк этмади. Атиги 40 минг доллар сафланган кино қозоқ томошабинлар руҳини остин- устин қилган эди. Шу куни кечқурун Қозоғистон кинотанқидчилари ассоциацияси президенти Гулнора Абикеева билан учрашдим. Гулнора опа Баҳром Ëқубов фильмларининг Қозоғистонда фавқулодда машҳурлигини эътироф қилди. Абикаевага кўра¸ Ëқубов ҳинд киноси кўрадиган томошабинлар сегментини ўз тарафига оғдириб олишга муваффақ бўлган улкан киночи».\n12 март куни Баҳром Ëқубов жанозасида иштирок этган кинорежиссёр Рустам Сагдиев марҳумнинг актёрлар билан ишлаш маҳорати ҳақида гапирди:\n«Баҳром Ëқубов фильмларидаги жозиба ва мафтункорликни у танлаган актёрлар ансамблининг уйғунлиги самараси, деб биламан. Раҳматли ҳали танилмаган актёрларни қидириб топиб, кашф қилар ва улар билан узлуксиз ишлаб¸ фильмдан фильмга олиб ўтиб, маҳорат мактабидан ўтказар эди. Шу маънода ўзбек киноси актёрлар мураббийсидан жудо бўлди».\nМосквада ижод қилаëтган ўзбек кинорежиссёри Улуғбек Йўлдошев назарида Ëқубов мустақиллик даври ўзбек киноси пилигримидир:\n«Баҳром Ëқубов Совет киноиндустрияси вайрон бўлганидан кейин пайдо бўлган замонавий ўзбек киносининг ëрқин вакилларидан бири эди. У ўзбек томошабини нима исташини бошқалардан анча олдин илғаб етди ва бу томошабиннинг қалб торларини уста танбурчи каби чалиб ташлади. Нафақат ўзбек томошабини, балки Марказий Осиë¸ Озарбайжон ва Россия томошабинлари ҳам Ëқубов фильмларига мафтун бўлишди. Буни «Суперкелинчак» фильми мисолида кўриш мумкин».\nИкки йилча олдин киномунаққид Борис Нелепо телефон қилиб, «Хонтахта» деган жанр ҳақида сўзлаб беришимни илтимос қилди. Бироз соддароқ қилиб тушунтирдим. Ўзбекистонлик бир шоликор бизнесмен гуруч сотган пулини ярмини кино олишга сарфлайди. Режиссёр эса, бу пулга Чорсу бозоридан хонтахта ва тўртта кўрпача сотиб олади. Шоликор бизнесменнинг Тошкентдаги ҳовлиси киностудияга айланади. Тўртта артист хонтахта атрофида ўтириб, оила машмашаларини муҳокама қилади. Бутун кинодаги диалоглар олдиндан аудио запис қилингани учун улар фақат оғзини очиб-ëпиб ўтиришади. Артистлар ўз кийимларида ўтиришади, чунки воқеа бизнинг кунларда бўлади. Шу хонтахта жанри...\nБу жанрни Баҳром Ëқубов ўйлаб топгани айтилади. 2008 йилда Озодлик билан суҳбатда Баҳром Ëқубов ўзи асос солган арзон кино олиш услуби ҳақида гапирган эди:\nБаҳром Ëқубов: Бизда ҳозир юлдуз актëрлар бор. Мен уларнинг нархини ҳам айтишим мумкин. Масалан, мен ҳозир юлдуз даражасига етди, деб ëш актëрлардан Улуғбек Қодировни, Фарруҳ Соиповни, Адиз Ражабовни айта оламан. Улар шу даражадаги машҳурликка етдики, томошабин уларни кўрганда атрофини ўраб олади. Даромад томонини гапирадиган бўлсак, сиз айтган ҳозирги нарх-наволар уларнинг тушига ҳам кирмаса керак. Очиғини айтиш мумкин, уларнинг оладигани арзимаган пул. Масалан, Улуғбек Қодировнинг даромади 2000-3000 доллардан ошмайди.\nОзодлик: Дейлик, ўшанга 2000 доллар сарфладик. Ўзбекистонда бу ҳам ëмон пул эмас. Ўша пул сизга кинорежиссëр сифатида қанча пул қайтариб олиб келади?\nБаҳром Ëқубов: Тўғри. Ҳозир бизда “халқ артисти” ëки хизмат кўрсатган артист” каби тушунча иккинчи даражага тушиб қолган. Ҳозир, асосан, юлдуз даражасига кўтарилган актëрлар бор. Айниқса, улар ëшлар ичида кўпроқ. Катта ëшдаги халқ артистлари арзимаган пулга суратга тушишга мажбур. Чунки ҳақиқатан ҳам даромад кам. Битта фильмда 600-700 долларга тушади.\nБаҳром Ëқубов: Худди шунақа бўляпти ҳозир. Кино соҳасида иқтисодий ҳолат яхши, деб айта олмайман. Чунки техника ва технологиямиз Россия даражасида эмас. Технология жуда ҳам паст. Масалан, компьютер эффектларига ҳали бизнинг қурбимиз етмайди. Ҳозир унга шароитимиз ҳам йўқ,пулимиз ҳам йўқ. Яхши ният билан қараяпмиз энди.\nБу сўзлар айтилган 2008 йилдан кейин Бахром Ëқубов. «Суперкелинчак»¸ «Мажрух» «Бойвачча куëв» ¸ «О Марям¸ Марям»¸ «Мен юлдузман»¸ «Жодугар» каби фильмларни суратга олди. 2021 йилда эса «Ўзбекча ажрашиш» деган фильмни суратга олиб тугатди¸ аммо тақдимотни кўриш насиб қилмади.\nКадрлар орасидаги ҳақиқат\nЎзбек киноси полизига тош отган танқидчиларнинг умум эътирофига кўра, бу фиьмларда ҳаëт қийинчликлари ва жамият муаммолари акс этмайди. Кинолар қайнона-келин ўртасидаги машмашалардан нарига ўтмайди. Баҳром Ëқубов фиьлмлари ҳам шаклан шундай кўринади. Аммо кинорежиссёр Улуғбек Йўлдошевга кўра, Ëқубов фильмларидаги кадрлар орасидан ҳаëт ҳақиқати туртиб чиқиб туради:\n"Баҳром Ëқубов СССР тугаганидан кейинги тарихга Каримов даври дея кирган қийин замонда ўз фикрини шивирлаб бўлса ҳам фильмлари орқали айта олди. Сатр ва кадр орасига яширин танқид жойлаб, томошабин зеҳнига етказа олиш аслида мушкул иш, аммо Ëқубов буни уддалади. У ўз фильмларида «метафора» ва мажозларни моҳирлик билан ишлатарди. Ëқубов фильмида бош қахрамонни ўйнаган Адиз Ражабов ўзбеклар учун азиз бўлган бешикни уйдан олиб чиқиб, синдириб ташлайди. Бу кино тилидан таржима қилинса, система ва тузумни синдириш, демакдир. Тараққиëт осмонида юксалмоқ учун оëғимизга осилган кераксиз эски-туски ва удумлардан воз кечмоқ керак. Она қорнида 9 ой ëтган гўдак туғилиши билан оëқ-қўлини боғлаб, тахта-зиндон бешикка боғлашади. Боланинг бутун умр боши эгик¸ итоатгўй ва манқурт каби амр бажаришга ўргатилади. Бундай эпизодларни Баҳром Ёқубов ижодида кўплаб кузатиш мумкин. У Каримов даври ўзбек киносида ëрқин из қолдирди".\nБаҳром Ëқубов суратга олган “Бахт учун миллион” филми қаҳрамони прокуратурадаги терговчилик вазифасидан воз кечиб, севгига эришиш учун миллион долларни Цирк томи узра тортилган дор ипи устидан туриб, томошабинлар устидан сочади.\nОзодлик билан суҳбатда Баҳром Ëқубов «бу кадр бойликка ҳирс қўйганларга қарата чақириқ» эканлигини таъидлаган эди.\nОзодлик билан 2008 йили суҳбатлашган Ëқубов ўзбек киносидаги энг оғриқли нуқта бу «ўз кўлмагини денгиз деб билган маҳаллий патриотизм» дея айтган эди:\n"Бугунги кундаги асарларимизда биз миллий, миллий деймизу, қанақадир мен чегараланиб қолгандай ҳис қиламан. Биз борган сари умуминсоний қадриятларни унутиб боряпмиз. Умуминсоний қадриятлар дегани, бу - фалсафий. Фалсафа ҳамма учун битта. Мен бизлар умуминсоний қадриятларни иккинчи даражага қўйгандай ҳис қиляпман ўзимни. Миллийлик ўз йўлига. Миллийлигимизни ҳеч қачон ҳеч ким бизнинг қўлимиздан тортиб ола олмайди. Шу билан бирга, уни тагида, албатта, умуминсоний қадриятлар ëтади. Шу нарса бизда ҳозирги пайтларда жуда ҳам оқсоқланяпти. Умуминсоний қадриятлар иккинчи даражага тушиб қолгани учун ҳам бизнинг ëзувчилар ëзаëтган, киночилар олаëтган асарлар дунë саҳнасига чиқа олмаяпти. Чунки бу уларга ҳақиқатан тушунарсиз. Бизнинг кичкина-кичкина юморларимиз, ҳазилларимиз чет эл томошабинига тушунарсиз. Бугунги пайтда савия даражаси борган сари тушиб боряпти. Мен ўша даврни кўрганим учун ҳам ўша даврни ушлашга ҳаракат қиляпман. Афсус, ҳозир чиқиб келаëтган ëшларимизда савия даражаси жуда ҳам паст. Балки бу кейинги пайтларда классик асарлар телевидениеда камроқ кўрсатилаëтганидадир. Балки классик асарларимизни мактабларда, олийгоҳларда камроқ ëритиб берилаëтганидадир. Балки замон ўзгариб иқтисодий бозор даврига ўтганимиз туфайлими ҳозир биринчи ўринга иқтисод ўтиб қолиб, маънавият даражамиз секин тушиб бораëтгани ҳам сабабдир".\nРежиссёр 2009 йили ёш актриса билан боғлиқ шармсиз видео тарқалиши ортидан бир неча йил ўзбек киносида кўринмай қолди. Ўша пайтда Озодлик билан суҳбатлашган Ёқубов ҳодисани ўзига қарши уюштирилган фитна ўлароқ баҳолаб, бунинг “носоғлом конкуренция” маҳсули эканини айтган эди.\nШундан сўнг ўтган бир неча йил давомида у суратга олган қатор фильмлар бошқа режиссёрлар номидан тақдим этилган. Мазкур ҳолатга изоҳ берган Ёқубов “Бу продюсерларнинг ўзини ҳимоя қилиш усули, улар фильмларимга фақат шу шарт билан ҳомийлик қилишяпти”, деган эди.\nМирзиëев даврида бузиб ташланган киночилар уйи\nКиночининг ҳақи бор қайдан қулоқ чиқарса\nСанъатшунос Акмал Ризаев Озодлик билан суҳбатда кинорежиссёрнинг шахсий ҳаëти эмас, балки у суратга олган кинолар муҳим, дейди.\n“Ўз актрисалари билан тўшакдош бўлмаган киночи йўқ деса ҳам бўлади. Машҳур немис кинорежиссёри Клаус Кинский суратга олиш майдонидаги ўнлаб аëллар билан жинсий алоқада бўлган ва буни яширмаган. Икки тараф истаги билан бўладиган иш черков роҳиблари ëки ахлоқ посбонлари назарида муаммо. Зотан, томошабин фильмни кўради. Ëқубовнинг кинолари бу томошабин истагидаги кинолардир. Ўзбекистондаги кино санъати совет даврида коммунистик мафкура истаган киноларни суратга олди. Томошабиндан ҳеч ким сўрагани ҳам йўқ. Инқилобчи ва босмачилар ҳақидаги фильмлар олинарди. Лекин ўша совет даври бўлган 1978 йили Озарбайжон киночиси Гусайн Саидзода суратга олган “Қайнона” фильми бу рамкадан чиқиб, томошабинларга манзур бўлди. Ўзбек киночиси Баҳром Ëқубов шу анъанани давом эттирди. Битта фарқи “Қайнона” фильми давлат пулига олинган бўлса, Ëқубов хусусий тужжорлар сармояси асосида фильм олди. Кеча Ëқубов оламдан ўтганини эшитгач, у суратга олган “Сарвиноз” фильмини қайта томоша қилдим. Ҳали эски москвичлар юрган Тошкент манзаралари¸ қошлари тату қилинмаган қизлар¸ ëшгина Мурод Ражабов. Баъзан кино ҳам эски шароб каби йил ўтиб яхшиланади. Буни вақт синови десак ҳам бўлади”.\nБаҳром Ëқубов фильмлари намойиш қилинган "Кино уйи".